U Albaniji održan partnerski sastanak IPA projekta HAMLET - CdM\nKultura Četvrti sastanak partnera na IPA projektu HAMLET\nU Albaniji održan partnerski sastanak IPA projekta HAMLET\nČetvrti sastanak partnera na IPA projektu HAMLET održan je u Draču, Albanija, u organizaciji Ministarstva kulture Republike Albanije i Istraživačkog instituta URI.\nNa sastanku je definisan plan realizacije aktivnosti u 2019. godini, a bilo je riječi i o realizovanim mapiranjima programskih teritorija i okruglim stolovima, od kojih je jedan održan na Utvrđenju Besac na Virpazaru. Partneri su razgovarali i o realizaciji aktivnosti koje podrazumijeva postavljanje informativne i putne signalizacije na programskim teritorijama.\nTom prilikom je dogovoreno da će u narednom periodu biti definisan zajednički koncept i dizajn tabli koji će, uz poštovanje nacionalnog zakonodavstva, biti primjenjiv na cijelo prekogranično područje.\nPored navedenog, prezentovan je koncept veb platforme, koja će služiti za turističku prezentaciju lokaliteta uključenih u projekat, a najavljeno je i objavljivanje poziva namijenjenog piscima iz Crne Gore, Italije i Albanije, koji će pisati kratke priče sa ciljem valorizacije legendi i nematerijalne kulturne baštine uključenih teritorija.\nIzabrani lokaliteti u Crnoj Gori koji će biti obuhvaćeni projektom su prostor Skadarskog jezera i Bihorska oblast, a glavne aktivnosti projekta, koji se realizuje do aprila 2020. godine, odnose se na promociju materijalne i nematerijalne kulturne baštine, posebno tradicionalnih zanata, sa ciljem turističke valorizacije.\nMinistarstvo kulture na ovom projektu učestvuje kao projektni partner, a Zajednica opština Crne Gore kao pridruženi partner.\nGlavni partner na projektu je Ministarstvo kulture Albanije, a ostali partneri su Istraživački institut URI iz Albanije, CNA Bari (Zanatska komora) i Puglia Promozione (Regionalna agencija za turizam), dok je Regija Pulja pridruženi partner.\nOdobreni budžet projekta iznosi 975,800.00 €, od čega je predviđeni budžet Ministarstva kulture 203,260.00 €.\nTagsMinistarstvo kulture projekat Hamlet\nKako bi motivisala đake profesorka učionicu pretvorila u školu za čarobnjake\nPrvo reprizno izvođenje komedije Gospodska krv sjutra u Nikšićkom pozorištu


SISTEM 48: Prijava komunalnih problema u Inđiji putem VIBERA - Pazova Inđija | Vesti\nSISTEM 48: Prijava komunalnih problema u Inđiji putem VIBERA\nPazova Indjija Vesti 21/04/2019\nU cilju brže i jednostavnije prijave komunalnih problema ali i efikasnijeg rada i bolje komunikacije sa građanima, aktuelni Sistem 48 je unapređen sa mogućnošću prijave mobilnim telefonom putem aplikacije Viber.\nSve što je potrebno jeste da se komunalni problem fotografiše mobilnim telefonom i uz kratak opis i lokaciju pošalje putem aplikacije Viberna broj 065 55 55 880. Prijava se registruje u informacionom sistemu i prosleđuje nadležnom preduzeću ili opštinskom odeljenju, a odgovor dobijate u roku od 48 sati.\nObjavljuje Pazova Inđija Vesti u Petak, 5. travnja 2019.\nJednostavnim prijavljivanjem komunalnih problema stvara se brza i efikasna komunikacija građana i lokalne samouprave.\nOsim ovog, Opština Inđija je u prethodnim mesecima značajno olakšala rešavanje obaveza građana sa mogućnošću plaćanja taksi putem POS terminala u šalter sali opštine, dostave računa komunalnih usluga na mejl i plaćanja istih pomoću QR kodova i eletronskom prijavom dece za upis u vrtić.\nZbog toga je Opština Inđija danas elektronski najuređenija opština u Srbiji i za to je dobila priznanje od predsednice Vlade Srbije Ane Brnabić.\nINĐIJA- naš grad🌞🌺🌿🌼🏢🏠🏡Ako vam se dopada video podelite sa prijateljima🎥🎥🎥\nObjavljuje Pazova Inđija Vesti u Subota, 20. travnja 2019.\nBRZA PRUGA: U toku izgradnja podvožnjaka i pešačkih podhodnika u stanicu Inđija\nDANAS SU CVETI: Poslednja nedelja pred USKRS


„Pesma „Dude“ je jedna od najlepših koje sam do sada otpevao… Naježim se kada posle melanholične strofe eksplodira emotivan refren. Bio je veliki izazov raditi na ovoj pesmi koja izlazi na dan premijere filma „Nečista krv (Bad Blood)“ na Netflixu. Zadovoljstvo mi je da sam sarađivao sa kompozitorom Aleksandrom Ranđelovićem koji je autor originalne muzike za ovaj film. Drago mi je što sam deo ovog fenomenalnog projekta“, izjavio je Marko Louis.\nPesmu prati odličan video spot u kome je izvođenje pesme u rustičnom enterijeru, prožeto kadrovima iz filma „Nečista Krv – Greh predaka (Bad Blood)“. Video spot je režirao mladi reditelj Rennè Miškolci poznat po video radovima za bendove kao što su Prti Bee Gee, Bad Copy, Kanda Kodža i Nebojša…\nMuziku i aranžman potpisuju zajedno Aleksandar Ranđelović i Marko Louis inspirisani tradicionalnom pesmom “Dude mori, dude”, a tekst refrena je napisala Maja Radivojević.\nFoto: Renato Miškolci\ndude, Marko louis, nečista krv


Mališani ''Buba Mare'' uživali u druženju sa policijom\tIstaknuto\nPetak, 23 Mart 2018 13:30\nPolicijski službenici PS Pale danas su u JU Dječiji centar ''Buba Mara'' održali edukativno predavanje o pravilnom učešću u saobraćaju sa ciljem da im se ukaže na značaj poštovanja saobraćajnih propisa.\nPrema riječima portparola Policijske uprave Istočno Sarajevo Vesne Stokanović, radi se o jednoj u nizu planiranih aktivnosti, te da su mališanima uz projekciju filma ''Plašljivko'' objasnili kako treba da se ponašaju u saobraćaju.\nStokanovićeva je dodala da će pored tradicionalne akcije ''Dani otvorenih vrata'', gdje se mališani druže sa policajcima, organizovati i niz edukativnih predavanja, kako za najmlađe, tako i za starije u osnovnim i srednjim školama.\nDirektor JU Dječiji centar ''Buba Mara'' Slavka Brezo istakla je da ovaj vrtić i Policijska uprava Istočno Sarajevo imaju odličnu saradnju, te da redovno učestvuju u sprovođenju zajedničkih aktivnosti.\nBrezo je dodala da su mališani oduševljeni posjetom policijskih službenika i istakla da su kroz recitacije pokazali znanje o pravilnom ponašanju u saobraćaju.\nViše iz kategorije: « Uspješno realizovana uređivačka radionica ''Edu Viki'' Cincar prvi na regionalnom takmičenju iz kompjuterskog konstruisanja »


To je trenutno šesti rezultat na svetu, a četvrti u Evropi. Da ga je ostvario pre samo nedelju dana, on bi bio jedan od predstavnika Srbije na planetarnom šampionatu sveta koje se održava u Portlandu.\n„Ovo mi je drugi rezultat posle državnog rekorda od 6.099 bodova koji sam ostvario u Geteborgu kada sam osvojio bronzanu medalju 2013. godine. Spreman sam i za mnogo više, i siguran sam da nisam imao nekoliko grešaka da bi izbio na prvo mesto svetskih rang lista“, rekao je Dudaš.\nOn je takođe dodao i to da ako neko od takmičara odustane i on se nađe na listi za Portland, da se neće takmičiti, već će nastaviti da se sprema za Evropsko prvenstvo u Amsterdamu i desetoboj koji ga tamo očekuje.


Razvoj proizvoda uz pomoć 3D štampe - 3D Republika\nKompanija Coalesce iz Velike Britanije se bavi razvojem proizvoda za aplikaciju lekova u farmaceutskoj industriji uz pomoć 3D štampača.\nIzazov kompaniji je predstavljao dizajn pumpice za inhaliranje koja je morala da ima malu toleranciju kod sklapanja delova. Tradicionalnim metodama razvoj ovog proizvoda je zahtevao veoma dugo vreme izrade. Ovu prepreku kompanija Coalesce je prevazišla upotrebom stereolitografskog (SLA) 3D štampača, čime su postigli izradu prototipa za testiranje i demonstraciju, zajedno s farbanjem za svega par dana.\nRezultat njihovih promena u procesu proizvodnje je:\nSkraćenje vremena proizvodnje prototipa za 80-90%, sa 1 do 2 nedelje na svega 1 do 2 dana.\nSmanjenje troškova za 96%, sa £250 na £11.\nPrototipi proizvedeni 3D štampom su korišćeni u kliničkoj studiji, a na prezentaciji se mislilo da je gotov proizvod.\nČišćenje i sklapanje 3D štampanih delova\nSavršen balans između dizajna i funkcionalnosti\nMedicinski uređaji često imaju kompleksne geometrije koji su često jako zahtevni za izradu prototipa tradicionalnim metodama proizvodnje. Coalesce je imao izazov pred sobom u vidu uređaja koji je morao da odgovara ljudskoj anatomiji, i zbog toga su morali da pogode savršeni balans između veličine, težine i oblika dok sam uređaj nije smeo da izgubi na svojoj funkcionalnosti radi testiranja i daljih iteracija.\nCoalesce je morala da proizvede prototip koji bi služio za procenu od strane ljudskog faktora i tehničku procenu mehanizama. Za procenu proizvoda, kompanija je razvila i svoje rigove, šablone i vođice.\nIn-House 3D štampa je omogućila industrijskom inženjeru iz kompanije Coalesce, Vinaju Čabildasu (Vinnay Chhabildas) da uzme kompleksne i custom CAD oblike i pretvori ih u fizički prototip u roku od par dana umesto par nedelja.\nCustom šablon za proveru uređaja\nCoalesca Uređaj za profilisanje disanja (BPD – Breath Profilling Device) je dizajniran da digitalno profiliše tok disanja kod pacijenata sa astmom. Mašina za spirometriju, koju koriste kliničari da izmere funkcionisanje pluća kod pacijenta, često je skupa ili glomazna, ili portabl ali low-tech. BDP uređaj je jeftina i portabl alternativa za spirometarske uređaje.\nČabidal je imao zahtev da površina prototipa uređaja bude glatka, da uređaj bude robustan, izdržljiv i da može da nosi držače i vođice za unutrašnju PCB elektroniku.\nDug niz godina kompanija je uslužno radila SLA 3D štampu. Pošto su eksperimentisali s drugim tehnologijama 3D štampe kao što je FDM (Fused Deposition Modeling), zaključili su da je SLA tehnologija neprikosnovena što se tiče kvaliteta završnog sloja.\n„Pre nego što smo investirali u Form 2 štampače, oslanjali smo se potpuno na uslužno prototipovanje. Umesto da uradimo više iteracija u toku dana, kao što možemo s Form 2, ovi ciklusi su bili duži i imali smo manje kontrole u završnoj obradi kritičnih delova geometrije.“\nCoalesce je koristila In-House 2 Form 2 3D štampača da razvije i prototipuje krucijalnu geometriju za slučaj BPD uređaja. Dizajneri su izabrali za materijal beli rezin zbog glatkog finiša i mehaničkih svojstava, što im je omogućilo da buše i umetnu mesingane uloške.\n„Stereolitografija nudi dobar balans između rezolucije, završnog sloja, izdržljivosti, izbora materijala i dimenzionalne stabilnosti. Zato što razvijamo uređaje s pokretnim delovima, bio nam je potreban efektivan način da protipujemo male mehanizme u kućištu uređaja. Pratili smo napredovanje tehnologije 3D štampe u proteklih nekoliko godina, i svideo nam se pristup komapnije Formlabs. Kada je Form 2 izašao naručili smo jedan istog momenta, a zatim još jedan samo nekoliko nedelja kasnije.“\n3D odštampani, sklopljeni i ofarbani uređaj\nInicijalno, 3D odštampani prototipi su korišćeni za razvoj arhitekture proizvoda. Kada dizajn postane stabilan, odštampani delovi su ofarbani i odneti na konferenciju „Drug Delivery to the Lungs“ (Dovođenje leka do pluća).\nPrototipi su izgledali toliko realistično da su ih mešali s gotovim proizvodom. Na kraju, isti ti prototipi su korišćeni za kliničku studiju. Učesnici su zamoljeni da udahnu kroz uređaj onako kako smatraju da bi trebalo. Rezultati su pokazali koliko varijacija može da se desi između različitih neinstruisanih profila udisaja.\nKoristeći uslužnu 3D štampu, troškovi bi bili i do 20 puta veći od same 3D štampe In-House. Izrada prototipa BPD uređaja je koštala £11 na Form 2 za razliku od £250 koliko bi koštala uslužna štampa. Prema Čabildasu međutim, prava dobit je ušteda u vremenu: delovi su se štampali tek 8 sati i mogli su se obraditi i ofarbati u svega par dana. Isti proces kod podizvođača bi trajao nedelju do dve.\nBPD studija slučaja In-House 3D štampa Uslužna 3D štampa\nTroškovi £11 £250\nVreme izrade 1-2 dana 1-2 nedelje\nOba naša Form 2 uređaja konstantno rade. Naučili smo kako da dobijemo najbolje rezultate iz 3D štampača i materijala, i kako da uradimo finiš tako da delovi deluju najpribližnije gotovim proizvodima. Sada možemo da dizajniramo objekte sa sklopkama ili čak da dodamo umetke s navojima tako da se delovi mogu šrafiti.\n3D štampač Form 2


Ovaj problem u NASA su rešavali sedmorica Srba | Skandalozno\n“Houston, we have a problem”: Ovaj problem u NASA su rešavali sedmorica Srba – VIDEO\nStalno smo slušali krilatice kako su “Srbi nebeski narod”, kako su “najstariji”, a i ona: “Dok su Švaba, Amerikanac i Englez jeli rukama, Srbi su imali viljušku”, a sada je otkrivena jedna zaista interesantna stvar posle koje će svi oni koji su tvrdili da su “Srbi nebeski narod” moći da kažu: “Znao sam!”\nNaime, sedmoro Srba – inženjera učestvovalo je u američkom Svemirskom programu – Apolo koji je na Mesec poslao prvog čoveka.\n“Houston, we have a problem“, rekao je astronaut Džon Svajgert 1970. godine kako bi ukazao problem kratkog spoja u Apolo 13. Rećiće te to svi znamo, ali malo ko zna da se on upravo obratio Srbima.\nSedmoro inženjera srpskog porekla tada je radilo na ovom projektu u NASA i oni su rešavali taj “problem“.\nSedmoro Srba pionira američkog “Apolo” svemirskog programa su:\nMILOJKO VUCELIĆ, glavni menadžer programa za sletanje astronauta na mesečevu površinu. NJegov neposredni zadatak je bio kontrola i analiza mesečeve površine i osmišljavanje načina sletanja objekata na nju.\nDANILO BOJIĆ, glavni inženjer i specijalista za sisteme kretanja i kontrolu reakcionih sistema u Apolo programu.\nPAVLE DUJIĆ, inženjer elektrotehnike, zadužen za sistem distribucije električne energije na Apolo svemirskim brodovima tokom leta na Mesec.\nILISAV ŠURBATOVIĆ, četnik, poručnik Jugoslovenske vojske koji je čitav rat proveo u štabu đenerala Draže Mihailovića na Ravnoj Gori. Bio je inženjer zadužen za prizemljenje i odvajanje svemirskih objekata na površini Meseca.\nPETAR GALOVIĆ, inženjer zadužen za osmišljavanje i obezbeđivanje katapultnog sistema u svemirskim brodovima misije Apolo.\nSLAVOLJUB VUJIĆ, inženjer zadužen za istraživanje prestanka rada elektronskih uređaja na objektima koji su slati u svemir u okviru misija Apolo i Saturn.\nDAVID VUJIĆ, inženjer odgovoran za povezivanje programa u okviru Rokvel, NASA i ostalih kompanija u izradi objekata u okviru misije Apolo.\n(Skandalozno.r, Izvor: espreso.rs/ Darko Zlojutro)\nBudite prvi sa komentarom na članku "“Houston, we have a problem”: Ovaj problem u NASA su rešavali sedmorica Srba – VIDEO"


Petković: Neki igrači su završili sa reprezentacijom dok sam ja selektor, sami će se prepoznati! – Balkan-Handball.com\nHome / SP 2021 / Petković: Neki igrači su završili sa reprezentacijom dok sam ja selektor, sami će se prepoznati!\nPetković: Neki igrači su završili sa reprezentacijom dok sam ja selektor, sami će se prepoznati!\nReprzentacija Rusije završila je takmičenje na Svetskom prvenstvu u Egiptu u drugom krugu, iako je do poslednjeg kola bila u igri za plasman u četvrtfinale. Rusi su do nedelje ostavili odličan utisak, ali su u odlučujučem meču za plasman među osam najboljih doživeli debakl od Šveđana.\nBilo je to prvo veliko takmičenje za novog ruskog selektora Velimira Petkovića, koji je postigao više nego što je rukometna javnost očekivala, pogotovu ako se uzme u obzir činjenica da je tim otišao u Egipat bez nekoliko igrača koji bi izvesno bili u prvoj postavi.\nU prvoj analizi nakon eliminacije za ruski Handballfast, Petković je najpre istakao razloge ubedljivog poraza od Šveđana.\n-Što se fizičke spreme tiče, naš tim jednostavno nije bio u stanju da odigra ceo ovakav turnir u adekvatnom ritmu. Šveđani su nam vrlo uverljivo pokazali kako se igra moderan rukomet, da je najvažnija vrhunska brzina. Nastaviću primarno da radim baš na toj komponenti igre, koliko god i šta god da neki ljudi sa strane govore i savetuju (aluzija na Vladimira Maksimova, prim.aut.). Nema šta da se traži u ozbiljnom rukometu bez brzine na vrhunskom nivou. Ispostavilo se da je šest utakmica u deset dana prevelik teret za nas, fizički i emocionalno.\n-Ja nisam trener koji će kriviti igrače za neuspeh. Da, definitivno je da neki od njih više neće biti pozivani u reprezentaciju. Mislim da će se oni i sami prepoznati u mojim rečima. Opet, pokazali smo na ovom prvenstvu da možemo igrati na najvišem nivou. Ali, mnogo je posla pred nama, puno toga mora da se promeni – rekao je Petković.\nEgipat 2021rusijaVelimir Petković\n← Prethodni članak Nenad Šoštarić u PODCAST-u „Egipat 2021“: Na muci se poznaju junaci, sada je vreme\nNaredni članak → Sergej Šiškarev: Žitnjikova ponižavaju, a on se smeje!


Ekonomija – Kursne liste\nEkonomija je nauka koja se bavi analizom i produbljivanjem znanja iz oblasti ekonomskih zakonitosti i pojava u društvenoj proizvodnji. Inače, reč Ekonomija ima grčko poreklo (oikos – kuća i nomos – zakon) i označava disciplinu u oblasti društvenih nauka koja proučava kako društvo uprotrebljava ograničene resurse za proizvodnju određenih dobara i usluga, kao i princip raspodele u društvu. Shodno tome, ekonomija počiva na činjenici da bez obzira na to koliko je ekonomija neke zemlje razvijena ona ne može beskonačno proizvoditi u dovoljnoj meri za potrebe svog stanovništva. Osim toga, budući da su sva dobra kojima jedna zemlja raspolaže ograničenog karaktera, ekonomija svoj naučni princip bazira na stanovištu analize odnosa proizvodnje, odnosno racionalnosti upotrebe ograničenih resursa i neograničenih ljudskih potreba. Ovaj aspect je u društvenim naukama poznat pod nazivom Klasična ekonomska teorija, a ekonomija se prema svom predmetu proučavanja deli na mikroekonomiju i makroekonomiju.\nDalje, prirodan i logičan nastavak govori da neklad između potreba stanovništva i mogućnosti dobara iziskuje pronalaženje načina za najefikasniji način proizvodnje i raspodele dobara, tako da efikasnost postaje bitna karakteristika svake ekonomije bez obzira o kojoj je zemlji reč. Upravo iz toga proizilaze temeljni principi ekonomije, koja se zapravo trudi da odgovori na tri ključna pitanja – šta, zašto/kako i za koga? Ekonomija svake zemlje postavlja zadatak društvu da jasno utvrdi koju robu treba proizvoditi, način na koji će se odvijati proizvodnja kako bi bila najefikasnija i kako da se proizvedena dobra rasporede. Osim toga, detaljnija proučavanja ekonomije bave se kategorijama kao što su: inflacija, nezaposlenost, poslovni ciklusi i dr. Ovim i sličnim problemima se bave i druge srodne grane i nauke, a najvažnija među njima su svakako finansije koje su tradicionalno ubrajane u ekonomsku discipline, mada se u savremnoj teoriji sve vise i praktično izučavaju kao zasebna disciplina ali usko vezana za ekonomiju.\nSa aspekta tržišta kapitala i primene elektronskog poslovanja, ekonomija kao nauka predstavlja važan faktor globalizacije i međusobne povezanosti nacionalnih ekonomija. Investitorima iz celog sveta je praktično omogućeno da brzo i efikasno menjaju strukturu svog investicionog portfolija, prvenstveno u investiranju u vrednosne papire, posebno ako se zna da sve svetske berze (pa i beogradska berza) imaju isti cilj i način rada. Obzirom da je tržište kapitala sastavni deo finansijskog tržišta, važno je napomenuti podatak da, iako je tržište kapitala definisano kao sistemsko i relativno direktno sučeljavanje nosilaca ponude i potražnje dugoročnih novčanih fondova, utvrđeno je da se samo oko 1/3 tržišnog prometa obavi na berzi, a ostali postotak van berze. Tržište kapitala obuhvata sve učesnike trgovanja u koje spadaju grupacije brokera i dilera u ulozi katalizatorkih nukleusa tržišta, ali i krajnjih učesnika kao definitivnih nosioca ponude/ potražnje dugoročnih novčanih fondova. Primenom najsavremenije informatičke tehnologije i razvojem finansijskog tržišta, posebno u periodu s početka 21. veka, omogućeno je investiranje na Forex Market-u kao necentralizovanom tržištu velikim investicionim fondovima, ali i pojedincima/trejderima širom sveta. Posredstvom forex brokera učešće na globalnom finansijskom tržištu je sve vise masovna pojava, a samim tim se obezbeđuje i prisutnost mnogih u globalnim društvenim tokovima, čemu pripada i svetska ekonomija.\nBeogradska berya, odnosno BELEX je prozor u domaću ekonomiju. Pogledajte!


Ministar Reçica poziva omladinu da posete Centre za Stručno Osposobljavanje – MRSZ\nMinistar Reçica poziva omladinu da posete Centre za Stručno Osposobljavanje\nPriština, 26 marta 2018\nU okviru promovisanja aktivnih mera tržišta rada, Ministar Rada i Socijalne Zastite Skender Reçica posetio je Centre za Stručno Osposobljavanje u Prištini i Mitrovici, gde se pružaju usluge stručnog osposobljavanja i prekvalifikacije.\nNa CSO-je u Prištini, ministar se sretao sa mladim ljudima, među njima i sa nekoliko sa postdiplomskih studija, koji trenutno pohađaju obuku.\nTakođe, ministar se sreo i sa mladim ljudima sa sindromom koji se obučavaju u ovom centru, na osnovu Sporazuma između MRSZ-te i Udruženja “Down Sindrome Kosova” za stručnu obuku 30-45 mladih sa ovim sindromom, u centrima u Prištini, Mitrovici i Prizrenu.\nMinistar Reçica je čestitao mladima o radu koji rade i čestitao predstavnicima CSO -a o neumornom angažmanu. “Pozivam što više mladih ljudi da se prijavljuju u Kancelarije za Zapošljavanje i dođu u posetu našim centrima za stručno osposobljavanje, jer postoji veliki broj profila i to je jedna dobra prilika za osposobljavanje i postanete deo tržišta rada “,rekao je ministar.\nDalje, ministar je posetio CSO-je u Mitrovici, gdje su ga predstavnici omladine i centra informisali o obukama koje se održavaju u oblastima kao što su: Građevinarstvo, informatika, kuhinja, krojenje, itd.\nU Mitrovici se ministar sastao sa gđom. Shehrije Carani, koja je završila stručnu obuku na CSO-je i sertifikovana je u profesiji kuvarice, gdje je zatim zaposlena u vrtiću “Gëzimi Ynë” u Mitrovici.\nGospođa Carani je rekla da je obuka, koju je pohadala služilo dosta toga da se obučava i da pronađe posao odmah nakon završetka obuke u centru.\nTokom obilaska vrtića gde gospođa Shehrije Carani radi , ministar Reçica je rekao da njen primer treba da posluži kao model uspeha, i istovremeno pozvao je žene da postanu deo obuke koji se nudi u CSO-je u Mitrovici.\nMinistar je dodao da su stručno osposobljavanje i prekvalifikacija su ključni deo za ublažavanje nezaposlenosti u zemlji, ali i među glavnim prioritetima MRSZ-te.


Mađarski premijer uporedio Evropsku uniju sa Sovjetskim savezom – Otvoreno\nIzvor: 23.10.2021, 23:19 15.2k Views\n“Evropska unija nam govori i ponaša se prema nama i Poljacima kao prema neprijateljima”, rekao je okupljenim simpatizerima na skupu u povodu nacionalnog praznika i obilježavanja protusovjetskog ustanka 1956.\n“Bruxellesu bi bilo dobro da razumije da nas ni komunisti nisu uspjeli nadjačati. Mi smo David, a Golijatu bi bilo bolje da ga izbjegava”, istaknuo je i podržao Varšavu u sukobu s Bruxellesom u vezi s nezavisnošću sudova i prvenstvu evropskog prava.\nViše desetina hiljada ljudi je izašlo na ulice Budimpešte. Sudionici mimohoda, od kojih su neki došli iz Poljske, mahali su poljskim zastavama i transparentima s natpisima Bruxelles = diktatura.\nPred Orbanom (58), koji vlada cijelu deceniju, stoji težak izazov u liku Petera Markija-Zaya (49), konzervativnog gradonačelnika malog grada koji vodi ujedinjenu frontu opozicionih stranaka – od socijalista, preko liberala, do nekadašnje krajnje desne, a danas desnocentrističke stranke Jobbik.\nStručnjaci predviđaju iznimno tijesnu borbu, kakvu Orban nije doživio godinama.


Hepi nas uči kako bezbedno imati seks tokom korone i da jedino žene prenose virus | Luftika\nPre nekoliko dana lutajući reporter Marko Dolaš izazvao je pravu buru na društvenim mrežama i pre nego što su reakcije na njegovu reportažu utihnule, na Hepi televiziji viđena je još jedna neverovatna scena.\nDanima se već po društvenim mrežama širi fotografija uslikana mobilnim telefonom, koja je toliko suluda da su mnogi pomislili da je u pitanju montaža.\nNaime, u pitanju je uputstvo kako bezbedno voditi ljubav tokom epidemije, kroz primer rizične i manje rizične poze, objavljeno u Jutarnjem programu.\nGepostet von Bora Konj am Donnerstag, 16. Juli 2020\nZapravo se ova slika pojavila u emisiji “Dobro jutro Srbijo” emitovanoj 29. juna, u kojoj su gostovali Miroljub Petrović i Jovan Marić.\nPreporuke za bezbedan seks tokom pandemije svakako treba da postoje, ali da li ih treba prikazivati sa sve slikama, u jutarnjem programu – to su se pitali brojni začuđeni korisnici društvenih mreža koji su naleteli na ovu fotografiju. Takođe nije baš najjasnije da li je slika autentična preporuka stručnjaka pošto umesto “Vlada” piše “Blada”.\nInače, dobro je da znamo kako da svoj seksualni život prilagodimo vanrednim okolnostima koje nam je doneo koronavirus.\nMasturbacija je, prema mišljenju američkih stručnjaka, najbezbednija, ali važno je da pre i posle toga toplom vodom i sapunom operete ruke i pomagala koja koristite.\nManje bezbedan način sigurnog seksa, ali opet bezbedniji od mnogih drugih načina, jeste vođenje ljubavi sa partnerom s kojim živite, piše Nova.\nTreba izbegavati seks sa osobama koje slabo ili nimalo poznajemo, grupni seks, ljubljenje… Tu je i bitan savet za one koji koriste intenet aplikacije za upoznavanje ljudi: bolje da sve ostane na video i tekstalnom “četovanju”.\noznakebezbedan seks happy hepi nebezbedan seks tv hepi


Vesti Autor:Beta12. jul. 202018:14 > 18:29\nPredsednik Stranke slobode i pravde Dragan Đilas kazao je da su, kako je naveo, "parapolicijske strukture", koje su "bez legitimacija hapsili demonstrante" prethodnih dana, bliski sa bivšom državnom sekretarkom u Ministarstvu unutrašnjih poslova Dijanom Hrkalović.\nOn je na konferenciji za novinare koju je organizovao Savez za Srbiju naveo da je „huligansko-batinaškim odredima“ komandovao bivši šef kabineta ministra policije Nebojše Stefanovića, Ivan Ristić, za kog je rekao da je sa te funkcije „smenjen u toku afere u kojoj je migrantima uziman novac za prevoz do granice“.\nĐilas je dodao da građane Srbije „ne brani policija ili zdravstveni sistem“, već pojedinci koji rade u „nemogućim uslovima“, a pokazivao je fotografije za koje tvrdi da ilustruju kako građane policija privodi nepovređene, a da imaju masnice nakon što ih ona pusti.\n„Ima još puno ovakvih slika i snimaka, ne znamo ko je od njih prebijen na ulici, u marici, ili policijskoj stanici, ili u holu Narodne skupštine, koja je prethodnih noći i formalno pretvorena u zatvor“, kazao je Đilas.\nNaveo je da SzS ima informaciju da je preko 70 ljudi privedeno nakon što su protesti bili završeni, pod zahtevima tužilaštava da im se odredi pritvor, a naveo je i da svi koji su pritvoreni mogu da se jave na telefon 062/294-401, putem kog mogu dobiti besplatnu pravnu pomoć.\nLutovac: U ponedeljak sam ispred CZ da podržim uhapšenog prijatelja\nPredsednik Demokratske stranke Zoran Lutovac je naveo da je neposredni svedok da je policija u „najmanje tri slučaja“ neosnovano privodila i hapsila građane, od kojih neki nisu ni bili učesnici protesta.\nKao primer je naveo svog prijatelja, koji je uhapšen nekoliko minuta nakon što se usled suzavca razdvojio od Lutovca, i koji se trenutno nalazi u pritvoru.\n„U znak solidarnosti sa njim, biću u ponedeljak ispred beogradskog Centralnog zatvora u 17 časova, a pozivam rodbinu svih nepravedno uhapšenih“, rekao je Lutovac.\nDodao je i da se jedan njegov mladi kolega sa Instituta društvenih nauka takođe priveden, uprkos tome što nije učestvovao na protestima, a ocenjuje da privođenja imaju cilj „da se građani zastraše i da se razbiju protesti“.\nAleksić: Vučić je svojim ponašanjem izveo ljude na ulice\nPotpredsednik Narodne stranke Miroslav Aleksić ocenio je da je predsednik Srbije Aleksandar Vučić svojim ponašanjem „izveo ljude na ulice, koji su su to pretežno nezadovoljni stanjem života u Srbiji“.\n„Ova vlast na to) kaže ‘nije dosta, sad ćemo da pošaljemo policiju da vas tuče, zajedno sa huliganima, navijačima'“, dodao je Aleksić.\nOn je pokazao fotografije za koje tvrdi da prikazuju visoke funkcionere MUP Predraga Jandrića, Ivana Đuretića Kalča i Srećka Lazića, za koje tvrdi da su nekadašnji bliski saradnici Dijane Hrkalović, ali i službenike MUP koji su nedavno uhapšeni zbog slučaja „Jovanjica“.\nGajić: Građani imaju pravo na advokata i ako su privedeni samo na razgovor\nČlan Narodne stranke, advokat Vladimir Gajić, ponovio je da građani treba da znaju da imaju pravo na advokata i kad su privedeni samo na informativni razgovor.\n„Možete da odbijete da date izjavu, da bilo šta potpišete, samo morate da date ličnu kartu“, rekao je Gajić i dodao da građani ne treba da dozvole da ih vlast tretira kao kriminalca.\nGajić je objasnio da se do privedenih teško dolazi i da je Čedu Škora, koga je policija u subotu uveče s leđa srušila ispred Skupštine, „ceo dan tražio i na kraju ga jedva pronašao u Prekršajnom sudu“.\nDodao je da je u nedelju ujutru priveden sin karikaturiste Dušana Petričića, kojeg su držali četiri sata jer je „na društvenim mrežama podelio predloge kako građani treba da se ponašaju“.\nLider Pokreta za preokret Janko Veselinović najavio je da će policajcima podeliti izvod iz Zakona o policiji, gde se u članu 113 navodi kada se i kako koristi službena palica, kao i da je zabranjeno udarati ljude po glavi, kičmi, stomaku i zglobovima.\nDijana HrkalovićDragan Đilasjanko veselinovićMiroslav AleksićMUPPolicijaprotestiSavez za SrbijuSzSVladimir GajićZoran Lutovac


Izetbegović, Dodik i Čović na večeri kod Sattlera, na stolu brojne političke teme – BH PORTAL\nIzetbegović, Dodik i Čović na večeri kod Sattlera, na stolu brojne političke teme\nU rezidenciji šefa Delegacije Evropske unije Johanna Sattlera održava se radna večera u čast komesara EU Olivera Varhelyia, a prisutna su i trojica bh. političkih lidera.\nNa večeru su pozvani predsjednik SDA Bakir Izetbegović, lider SNSD-a Milorad Dodik i prvi čovjek HDZ-a BiH Dragan Čović. Na stolu će se sigurno naći brojne političke teme, od izborne reforme do deblokade državnih institucija.\n“Spremni smo da radimo na implementaciji velikog investicijskog paketa koji podrazumijeva izgradnju autoputa. Ne bih volio da smo stavljeni u situaciju da moramo da biramo ili da prihvatimo ono što političko Sarajevo hoće da bi koristili sredstva EU ili pak da angažujemo neke druge alternativne faktore”, kazao je Dodik.\nVarhelyi je danas kazao da će BiH ostati bez značajne finansijske pomoći ukoliko se blokada nastavi.\n“Dozvolite mi da na samom početku naglasim vrlo jasnu i kredibilnu perspektivu BiH. U tom kontekstu su poduzeti vrlo važni koraci, uključujući i 14 prioriteta iz Mišljenja Evropske komisije, što otprilike predstavlja neku zacrtanu mapu puta budućeg članstva BiH u EU. Naglasio bih da postoji i puno toga što tek treba da bude urađeno”, rekao je on.\nProsvjetni radnici u TK traže veće plaće


Objavljen oglas za izgradnju kanalizacije na Paliću | (Vesti - 01. 03. 2019) Subotica.com\n01.03.2019. u 15:35h\nObjavljivanjem oglasa za Proširenje kanalizacionog sistema Palić danas je napravljen još jedan korak u realizaciji velikog projekta „Zaštita biodiverziteta jezera Palić i Ludaš“, koji se realizuje u saradnji sa nemačkom KfW bankom.\n- Posle dolaska konsultanata koji su utvrdili stanje u realizaciji projekta, ovo je sledeći korak u njegovoj realizaciji. Kada bude izabran izvođač radova, potpisaće se ugovor sa ministarstvom i nemačkom KfW bankom. Veoma smo zadovoljni i nadamo se da, ukoliko ne bude problema, već u maju možemo početi sa izvođenjem radova na izgradnji kanalizacije u naselju Palić – kaže Ervin Molnar, menadžer projekta.\nPodsetimo, izgradnja kanalizacije je glavna karika u projektu koji nemačka KfW banka finansira sa 6.5 miliona evra.\nOglas se odnosi na nabavku kanalizacionih cevi, fitinga i šahti, iskop, zatrpavanje i ispitivanje pritiska i CCTV ispitivanje, uključujući odvodnjavanje rovova za kanalizacionu mrežu, građevinske radove na priključivanju tri kompaktne crpne stanice za otpadne vode, uključujući priključak na elektroenergetsku mrežu, mere predostrožnosti kod potiska vode i odvodnjavanje. Najavljene aktivnosti na projektu uključuju proširenje kanalizacione mreže u naselju Palić, uključujući tri kompaktne crpne stanice za otpadne vode i kanalizacioni cevovod.\nRok za podnošenje ponuda je 17. april a posle temeljne analize, izvođača radova izabraće Agencija za izvođenje projekta, tj. JKP „Vodovod i kanalizacija“, gde se i mogu predati.\njkp vodovod i kanalizacija uvođenje kanalizacije i vodovoda javno komunalno preduzeće vodovod i kanalizacija izgradnja kanalizacione mreže


Za osudu Trampa potrebna je dvotrećinska većina u Senatu, odnosno 67 glasova, što znači da bi uz demokrate za to trebalo da glasa i 17 republikanaca. U Senatu SAD danas počinje suđenje bivšem američkom predsedniku Donaldu Trampu, a procedura je… »\nU Senatu SAD danas počinje suđenje za opoziv Donalda Trampa\nU Senatu SAD danas počinje suđenje za opoziv bivšem američkom predsedniku Donaldu Trampu, a procedura je pokrenuta u Predstavničkom domu Kongresa pre odlaska Trampa sa vlasti. Kako je preneo Glas Amerike, predviđeno je da Predstavnički dom… »\nSuđenje doskorašnjem američkom predsedniku Donaldu Trampu u Senatu počeće u utorak u Vašingtonu. Trampu se na teret stavlja da je 6. januara govorom na mitingu podstakao upad u zgradu Kapitola u glavnom gradu Sjedinjenih Američkih Država. U… »\nDanas počinje suđenje za opoziv Donalda Trampa: “Potrebno 17 republikanaca koji su promenili mišljenje”\nProfimedia (Beta) – U Senatu SAD danas počinje suđenje za opoziv bivšem američkom predsedniku Donaldu Trampu (Trump), a procedura je pokrenuta u Predstavničkom domu Kongresa pre odlaska Trampa sa vlasti. Kako je preneo Glas Amerike, predviđeno je… »\nSlobodna Evropa 09.02.2021\nAdvokati bivšeg američkog predsednika Donalda Trampa (Trump) rekli su da su demonstranti koji su upali u zgradu Kongresa 6. januara delovali samostalno, odbacujući ključnu tačku optužnice o kojoj će mu se suditi u Senatu u utorak nakon što ga je… »\nSutra počinje suđenje Trampu\nDan uoči početka suđenja Donaldu Trampu u Senatu zbog sumnje da je podstakao napad na Kapitol 6. januara, advokati bivšeg američkog predsednika su negirali da je on ohrabrivao ulazak njegovih pristalica u zgradu Kongresa, dok su demokrate poručile… »\nGlas Amerike 08.02.2021\nVAŠINGTON — Dan uoči početka suđenja bivšem predsedniku SAD po optužnici da je podstakao smrtonosni napad na američki Kapitol 6. januara, advokati Donalda Trampa su u ponedeljak negirali da je on ohrabrivao nasilje, dok su demokrate poručile da… »\nTramp nije mogao da podstakne upad u Kongres: Advokati bivšeg predsednika SAD izneli njegovu odbranu\nAdvokati Donalda Trampa tvrde da su pristalice bivšeg američkog predsednika dobrovoljno napale Kongres 6. januara, a ne po Trampovom naređenju, pokazuju dokumenti objavljeni u ponedeljak. Trampovo suđenje u američkom Senatu počinje u utorak nakon… »\nVAŠINGTON — Demokrate iz Predstavničkog doma predstavile su svoju strategiju za suđenje bivšem predsedniku Donaldu Trampu, koje počinje u utorak, 9. februara. Predstavnički dom će predstaviti rezoluciju o opozivu Trampa, koja je u ovom slučaju… »\nNovi magazin pre 33 minutajoš 18 povezanih


iAnatomija: NASA Mars Perseverance Rover koristi iMac G3 procesor\nPowerPC 750 je procesor od jednog jezgra i 233MHz sa 6 miliona tranzistora, koji se danas smatra sporim, ali je prvi koji je uspeo da inkorporira “dynamic branch prediction” i koja se i danas koristi u modernim procesorima. Ako se možda ne sećate ovog modela iMac računara, to je G3 ikonični poluprovidni kompjuter koji je na kraju i samu kompaniju spasao od bankrota.\nMožda na prvi pogled deluje čudno da NASA Rover u julu 2020. godine koristi ovaj nazovi “zastareli” procesor, međutim sa obzirom da je rover na Marsu, ključ je u istrajnosti. Ovaj malo modifikovani proces može da izdrži 200.000 – 1.000.000 Rads i temperature od -55 do 125C. Ovi čipovi su bili u upotrebi do 2005. godine kada je Apple prešao na Intel, dok danas sa napretkom tehnologije i potrebama na Zemlji, Apple pravi tranziciju sa sopstvenim procesorima poput sada već čuvenog M1 čipa.


Prema prvim informacijama, Kuzmanović je pronađen u rodnoj kući u selu Milorci kod Uba, a našao ga je otac koji je čuo buku u pomoćnom objektu, koji se nalazi u dvorištu.\n"Ne znam šta se desilo"\n- Živ je i zdrav, sad su javili, ne znam šta se desilo i zasto je nestao. Samo su javili da je pronađen - rekao je ranije za "Telegraf" njegov brat, nekadašnji fudbaler Crvene zvezde, Aleksandar Kovačević.\nDRAMA U PORODICI BIVŠEG ZVEZDINOG IGRAČA Fudbaleru NESTAO BRAT uoči najbitnijeg dana u životu, IZGUBLJEN svaki trag\nInače, Milan Kuzmanović nestao je u petak nedaleko od Uba, a njegov automobil pronađen je pored šume. Kako je ranije kazao njegov brat Aleksandar, on je otišao da opere auto, ali izgubio mu se svaki trag i telefon mu je bio isključen.\nKuzmanović je za oko dve nedelje planirao i sopstveno venčanje. Kako je kazao njegov brat, nikada ranije nije bilo nikakvih problema.


Dušan Borković na podijumu na Tajlandu! | 013 info\nFoto: Dušan Borković\nDušan Borković na podijumu na Tajlandu!\nPančevo, Ned, 28/08/2016 - 10:45\nNajbolji srpski automobilista Dušan Borković ostvario je fantastičan uspeh u svom debitantskom nastupu na stazi „Čang internašnal" na Tajlandu. Vozač „B3 Rejsing tima" pored velikih problema sa svojim Seat Leonom u prvoj trci je kroz cilj prošao kao sedmi, dok je u drugoj sjajnom vožnom uspeo da se dokopa treće pozicije i po peti put se u ovoj sezoni popne na pobedničko postolje. Ovog trkačkog vikenda naš vozač je osvojio 21 bod i u generalnom plasmanu se približio semoplasiranom Rusu Sergeju Afanasijevu na 8 bodova zostatka.\nU prvoj trci Borković je startovao sa sedmog mesta i bez mnogo problema zadržao tu poziciju do kraja trke. Sedmim mestom u ovoj trci mu je pripalo šest bodova. Pobednik prve trke bio je Španac Pepe Orilola, drugo mesto pripalo je njegovom klupskom kolegi iz „Kraft-Bambu Lukoil tima" Džejmsu Nešu, dok je treći bio Đani Morbideli iz „Vest Koust Rejsinga".\nDruga trka bila je znatno uzbudljivija za našeg trkačkog asa. U prvom krugu je vodio veliku borbu sa iskusnim Italijanom Đanijem Morbidelijem, koji ga je obišao, ali je u narednoj krivini napravio grešku i udario u zaštitnu barijeru, pa je na stazu izašlo „bezbednosno vozilo". Dugo je uprkos lošem stanju automobila Borković uspevao da zadrži četvrto mesto, ali ga je prvo snažno udario Švajcarac Stefano Komini iz „Leopard Rejsinga", a zatim i njegov klupski kolega Žan-Karl Verne, koji su uspeli na taj način da ga obiđu. Sa ozbiljnim problemima, podupravljanjem zadnjeg kraja, problemima sa kočnicama, Borković je u 11 krugu trke, kada niko nije očekivao, uspeo da izvede sjajan manevar i u dve krivine obiđe Kominija, Vernea i Tajlanđanija Kuširija i tako se probije na treću poziciju. U nastavku je vodio veliku borbu sa Kominijem, uprkos čestom blokiranju točkova uspeo da pobegne Švajcarcu i da sigurnom vožnjom prođe kroz cilj kao trećeplasirani. Prvo mesto u drugoj trci pripalo je Britancu Džejmsu Nešu, dok je drugo mesto zauzeo Rus Mihail Gračev.\nTokom ovog trkačkog vikenda Pančevac Dušan Borković je pokazao da poseduje ogroman kvalitet i da ne odustaje čak i kada mu automobil nije u optimalnom stanju i još jednom je dokazao da ima znanje i umeće da se bori i nadmaši najbolje svetske vozače automobila.\nSrpski automobilski as posle osmog trkačkog vikenda i dalje zauzima osmo mesto u šampionatu sa 117 bodova. Prvi je Britanac Džejms Neš, drugi Španac Pepe Oriola, dok treće mesto zauzima Stefano Komini.\nNaredna dve trke u TCR šampionatu biće vožene na „Marina Bay Street Circuit-u" u Singapuru, 18. septembra.\nTCR serija automobilizam Dusan Borkovic Pančevo B3 Rejsin tim B3 Racing team


Nadal: Ne znam kada ću ponovo igrati | Novine Toronto\nŠpanski teniser Rafael Nadal rekao je da ne zna kada će se vratiti takmičenjima, pošto želi da se na pravi način oporavi od povrede stopala.\nNadal je poslednji put igrao u avgustu na turniru u Vašingtonu i posle toga morao je na pauzu zbog upornog bola u stopalu. On je zbog toga propustio Olimpijske igre u Tokiju i turnire koji su sledili.\n"Želim da se oporavim od ove povrede u dobrom stanju. Ne znam kada ću ponovo igrati, svakodnevno mnogo radim, pratim određeni plan, sa označenom mapom puta i sa vrlo jasnim ciljem", rekao je Nadal, preneo je Eurosport.\n"Neću reći koji su to ciljevi, pošto uvek postoje stvari koje ne mogu da kontrolišem 100 odsto. Ali, u mojoj glavi jasno je koji su ciljevi i verujem da će stvari krenuti pozitivnim tokom. U procesu sam oporavka, rada. Morate da budete i malo oprezni, da gledate na srednji rok", dodao je 35-godišnji osvajač 20 grend slem titula.\nNadal je ranije saopštio da se ove sezone neće vraćati na teren. On je ove sezone osvojio dve titule, u Barseloni i na mastersu u Rimu.\nMadridska Marka je objavila kratki video na kom trenutno šesti igrač sveta prilično žestoko udara lopticu i obavlja prve treninge nakon pauze u prisustvu trenera Karlosa Moje, u svojoj Akademiji na Majorki. Podsetimo kako je Nadal nakon izgubljenog polufinala na Roland Garosu od Novaka Đokovića odigrao još samo turnir u Njašingtonu, početkom avgusta, gde je pobijedio Džeka Soka i potom izgubio od Lojda Herisa. Od tada osvajač dvadeset Grand Slam titula u karijeri odsustvuje sa terena, a početkom septembra je bio podvrgnut operaciji levog stopala.\nFederer od sledeće nedelje van najboljih 10 na ATP listi\nProslavljeni švajcarski teniser Rodžer Federer od naredne nedelje neće biti među prvih 10 tenisera na ATP listi, nakon što se u osminu finala mastersa u Indijan Velsu plasirao Poljak Hubert Hurkač.Federeru će to biti prvi put da bude van deset najboljih, nakon gotovo pet godina.\nŠvajcarac ne učestvuje na mastersu u Indijan Velsu, i naredne nedelje će izgubiti 480 bodova, dok će Hurkač ući među prvih 10 nakon pobede nad Amerikancem Frensisom Tijafom posle dva seta.\nOn je gotovo celu 2020. godinu pauzirao zbog dve operacije kolena, i usled pandemije korona virusa, koja je odložila i otkazala veliki broj turnira.\nU martu ove godine vratio se posle pauze na turniru u Dohi, a najbolji rezultat ostvario je plasmanom u četvrtfinale Vimbldona, gde je poražen upravo od Hurkača.\nPosle Vimbldona 40-godišnji teniser završio je sezonu zbog ponovnih bolova u desnom kolenu.\nFederer je u najboljih 10 ušao u maju 2002. godine, a taj plasman napuštao je tokom nekoliko nedelja između jula i oktobra te godine, i od novembra 2016. do januara 2017. godine.\nPre nekoliko nedelja Švajcarac je rekao da je "najgore iza njega", ne želeći da otkrije datum povratka na teren.Do sada je zauzimao deveto mesto na ATP listi, a u ponedeljak će osvajač 20 grend slem titula biti na 11. mestu.


EU protiv ruske progande jača pomoć za medije u "istočnom susjedstvu"\nEvropska unija planira da pojača borbu protiv ruske propagande pojačavajući podršku nezavisnim medijima u državama "istočnog susjedstva" kao i povećenje pažnje zbog "dezinformacionih aktivnosti vanjskih aktera", navodi se u strateškom planu koji je dopisnik RSE u Briselu imao na uvid.\nDokument čiji su nacrt napravila evropska diplomatska tijela, Evropski vanjska akciona služba, takođe poziva na snažniji pristup ka ubjeđivanju ljudi u nacijama kao što su Ukrajina, Gruzija, i Moldavija da provođenjem reformi koje podržava EU vremenom mogu poboljšati životni standard.\nOvaj nacrt dokumenta pripremljen je uoči EU summita planiranog za 26 -27. jun u pokušaju da se nađe jedinstvena strategija u borbi protiv propagande koja je prepalvila istok Evrope kao i same EU članice, putem televizija kao što je RT(Russia Today).\nGlavni instrument strategije je EU komunkacijska jedinica nazvana East StartCom Team, koja je lansirana u aprilu ali će postati stalna na jesen i podržavaće delegaciju EU u šest "susjednih država", što takođe uključuje i Jemeniju, Azerbejdžan, Bjelorusiju i samu Rusiju.\nAkcioni plan ima tri glavna cilja: "Efikasna komunikacija i promocija politike EU i vrijednosti prema istočnom susjedstvu" , "jačanje sveukupne medijske sredine uključujući i podršku neazavinim medijima" kao i povećenje javne pažnje da dezinformativne aktivnosti od strane vanjskih aktera te pojačanje EU kapaciteta da anticipira i odgovori na takve aktivnosti".


Javni satovi ponovo u općini Centar\nNakon što je nadležna Služba za investicije, komunalni razvoj i planiranje Općine Centar pribavila potrebna odobrenja i saglasnosti tokom jučerašnjeg dana završena je prva faza postavljanja javnih satova u Općini Centar.\nInicijativa je krenula od općinskog načelnika dr. Nedžada Ajnadžića koji je sa ovim satovima, kao što je slučaj u evropskim gradovima, kao urbanim mobilijarom, želio da osim uljepšavanja centralne gradske općine naši sugrađani imaju i praktičnu korist.\nJedan javni sat je postavljen kod mosta na Drveniji, odnosno kod zgrade Srednje škole poljoprivrede, prehrane, veterine i uslužnih djelatnosti Sarajevo, dok je drugi sat postavljen kod spomen-obilježja šehidima i poginulim borcima u Ulici braće Begić, odnosno preko puta Osnovne škole „Mehmed-beg Kapetanović Ljubušak“ na Koševskom brdu.\nNadležna općinska služba je predala zahtjev JP „Elektroprivreda BiH“ za priključenje ovih satova na javnu električnu mrežu, čime će ovi oni biti stavljeni u funkciju. Projekat postavljanja javnih satova je finansirala Općina Centar koja je za ovu namjenu iz svog budžeta izdvojila 24.000 KM.


Kosovski Srbi zabrinuti zbog eventualnih posledica bojkota proteklih izbora\nAnketa sprovedena u srpskim enklavama centralnog dela Kosova pokazuje da Srbi strahuju od posledica bojkota lokalnih i opštih izbora, pre svega zato što je tim činom izgubljena vlast u većinski srpskim opštinama.\nBez obzira na to što su privremene institucije funkcionisale bez srpskih predstavnika u prethodnom periodu, postojale su radne grupe pri skupštinskim odborima putem kojih su predstavnici Srba koji su učestvovali u njihovom radu mogli da deluju, ukoliko dodje do problema sa elektro- ili vodosnabdevanjem u srpskim sredinama.\nNakon što je odziv Srba, prema preliminarnim rezultatima ocenjen neznatnim, postavlja se pitanje ko će braniti njihove interese i rešavati njihove svakodnevne životne probleme.\n“Nisam glasao, poslusao sam Beograd a iskreno ne znam sta ću dalje”, kaže Slaviša Perić iz Gračanice, dok njegov komšija Saša Sekulić smatra ”da će kao i do sada, Srbima preostati samostalna borba za goli opstanak”.\nŽitelji srpskih enklava uglavnom su bez struje i vode a poruke o funkcionisanju institucija koje se finansiraju direktno iz budžeta Republike Srbije su nejasne.\nPredsednik Samostalne liberalne stranke, Slobodan Petrović, čija je partija učestvovala na proteklim izborima smatra da će uprkos bojkotu Srbi zauzeti svoja rezervisana mesta u parlamentu.\nOsam srpskih partija, koliko ih je učestvovalo na izborima podeliće 10 rezervisanih mesta za srpsku zajednicu u kosovskoj Skupštini jer tako nalaže Ustavni okvir Kosova.\n“Definitivno, Srbi se nadaju da rešenje za njihov opstanak na Kosovu osmisli zvanični Beograd jer su poziv za bojkot poslale srbijanske vlasti”, zaključuje Petrović.


Faktor | Odluka o privremenom otvaranju Sarajevskog aerodroma radi povratka bh. građana iz Londona i Geteborga\nOdluka o privremenom otvaranju Sarajevskog aerodroma radi povratka bh. građana iz Londona i Geteborga\nObjavljeno: 08.04.2020. u 16:32\nVijeće ministara Bosne i Hercegovine danas je na vanrednoj, telefonskoj sjednici donijelo odluku o privremenom otvaranju Međunarodnog Aerodroma Sarajevo, radi povratka državljana Bosne i Hercegovine iz Londona i Geteborga 9. i 10. aprila.\nKad je u pitanju let iz Londona, lista putnika će biti dostavljena nadležnim organima BiH prije polijetanja aviona, a repatrijacija će biti izvršena 9. 4. 2020. godine međunarodnim avionskim letom London – Sarajevo – Podgorica – Sarajevo - London. Putnici, koji će biti iskrcani na Aerodromu Sarajevo, obavezni su pridržavati se svih uputstava i naredbi nadležnih organa Bosne i Hercegovine (graničnih, epidemioloških i zdravstvenih službi) i poštivati ih. U povratku će biti izvršeno prebacivanje državljana SAD-a na relaciji Sarajevo - London, saopćeno je iz Vijeća ministara.\nŠto se tiče leta iz Geteborga, lista putnika će biti dostavljena nadležnim organima BiH prije polijetanja aviona, a repatrijacija će biti izvršena 10. 4. 2020. godine međunarodnim avionskim letom Sarajevo - Geteborg. Putnici, koji će biti iskrcani na međunarodnom aerodromu Geteborg Landveter, obavezni su, do ukrcavanja u avion, pridržavati se svih uputstava i naredbi nadležnih organa Bosne i Hercegovine (graničnih, epidemioloških i zdravstvenih službi) i poštivati ih.\nAerodrom SarajevoVijeće ministarapovratak u BiH


Parlament Srpske naredne sedmice o budžetu za 2020. | Radio Televizija BN\nParlament Srpske naredne sedmice o budžetu za 2020.\nKolegijum Narodne skupštine Republike Srpske zakazao je za ponedjeljak 16. decembra posebnu skupštinsku sjednicu. Jedna od tačaka dnevnog reda Prijedlog budžeta Srpske za narednu godinu od 3,425 milijardi KM.\nRepublika Srpska 09.12.2019 | 15:15\nNa posebnoj sjednici Parlamenta Srpske trebalo bi da bude razmatran Prijedlog programa ekonomskih reformi za period 2020-2022.godina kojim je definisano 18 strukturnih mjera u okviru osam reformskih oblasti. Pored ove, raspravljaće se o još 6 tačaka dnevnog reda.\n„Prijedlog budžeta RS za 2020.godinu, Prijedlog Zakona o izvršenju budžeta za 2020.godinu, prijedlog zakona o izmjenama zakona o doprinosima, prijedlog odluke o iznosu garancije koja može izdat RS u 2020.godini,. prijedlog odluke o dugoročnom zaduživanju RS za 2020 i prijedlog odluke o kratkoročnom zaduživanju RS emisijom trezorskih zapisa za 2020.godinu“, rekao je Nedeljko Čubrilović, predsjednik NS RS.\nS druge strane, opozicija smatra da je o svim navedenim tačkama trebalo da se raspravlja u redovnoj proceduri i da ovakav budžet nije primjeren vremenu u kome se nalazi Republika Srpska.\n„Cilj budžeta koju predlaže ova nenarodna vlast je da se samo sekta zadrži na vlasti i da oni nastave puniti svoje privatne džepove a sve ostalo nije važno ovde građani nisu važni. Imamo situaciju da se za javni sektor odvaja 100 milona KM i za helikopter 70 miliona, a za realni sektor odnosno poljoprivredne podsticaje samo 4 miliona maraka, to je odnos snaga i odnos nenarodne vlasti prema građanima RS i realnom sektoru“, ističe Miladin Stanić, šef kluba poslanika SDS-a u NSRS.\nOsma posebna sjednica biće održana 16.decembra sa početkom u 12 časova.


Flesenkemper: Odluka o održavanju izbora u Srbiji je politička - European Western Balkans\nBEOGRAD – Šef Kancelarije Saveta Evrope u Beogradu Tobijas Flesenkemper rekao je da je odluka o odlaganju izbora u Srbiji zbog koronavirusa bila politička, kao i da je politička odluka o održavanju izbora, prenosi FoNet.\nFlesenkemper je, govoreći o izborima na video konferenciji koju su organizovali Evropski pokret u Srbiji (EPUS) i Fondacija Fridrih Ebert, rekao da još nije video punu procenu sanitarnih uslova, posledica ograničenje slobode kretanja, punu procenu o posvećenosti zaključcima međupartijskog dijaloga, ni procenu kako politička debata, uključujući i o ekonomskim posledicama, može biti održana.\nFlesenkemper je rekao kako nije potrebno samo da Srbija ima dobru volju da primi posmatrače, već da mnogo zavisi od toga i da li organizacije mogu da pošalju posmatrače i da uslovi dolaska u Srbiju nisu isti za sve članice OEBS.\nOn je tokom debate na temu “Vladavina prava i pitanje ljudskih prava” rekao da je generalni sekretar Saveta Evrope još na početku krize upozorio sve da nijedna mera ne sme zaustaviti demokratiju i sudstvo i istakao da kriza nije gotova i da pandemija ima dramatične posledice po ljude koji se suočavaju sa ekonomskim i zdravstvenim problemima, te da će kriza imati uticaj i na demokratiju u Srbiji.\nPotpredsednik EPuS Vladimir Međak istakao je da je vanredno stanje jedini način da se izbori odlože, ali da je pitanje kako je uvedeno vanredno stanje i da će to što vanredno stanje nije uvela Skupština Srbije dugo biti tema za raspravu.\nOn je rekao da je na primer opština Zvezdara održala elektronsku sednicu, da se hrvatski Sabor dogovorio da na sednicu parlamenta poslaničke grupe pošalju po dva predstavnika i da “gde je bilo volje, našao se i način” da se održe sednice skupštine.\nMeđak je ukazao da je Skupština, kada je usvojila odluku o uvođenju vanrednog stanja, usvojila i odluku koja je rebalans budžeta i da je rebalans praktično usvojen bez rasprave.\nPredsednik Upravnog odbora Centra za evropske politike Srđan Majstorović rekao je da se tokom epidemije koronavirusa Srbija suočila sa ozbiljnim izazovima po pitanju prava i sloboda i da je njega zabrinuo uticaj politike na slobodu izražavanja i medija i da je kriza pokazala elementarni nedostatak poverenja, jer građani vide da su institucije obesmišljene.\nDiplomata Branka Latinović rekla je da kada država odluči da uvede vanredno stanje, vanrednu situaciju ili situaciju uzbune, da se tada pokazuje njena sposobnost da očuva osnovna prava i da je to ispit zrelosti i demokratije.\n“Mere, kao mere nisu sporne, već načini i metode kako se to uvodi”, zaključila je Latinović.\nBranka LatinovićEvropski pokret u SrbijiSrđan MajstorovićTobijas FlesenkemperVladimir Međak


RTS :: Milošević: Spreman sam da i sada preuzmem sve na sebe, ali ovo je tužno od igrača\nFudbal Milošević: Spreman sam da i sada preuzmem sve na sebe, ali ovo je tužno od igrača\nsreda, 05. avg 2020, 21:12 -> 21:19\nTrener fudbalera Partizana Savo Milošević izjavio je da je veoma razočaran posle poraza svog tima od Novog Pazara 3:2 u drugom kolu Superlige.\n"Vrlo sam razočaran, zaista. Razočaran u neke stvari. Ako budem nastavio ovo da radim, neke stvari će mora da se menjaju iz korena. Biće priče ovih dana. Ovo je zaista razočaravajuče i tužno od igrača", kazao je Milošević.\n"Uvek sam preuzimao sve na sebe. Spreman sam i sada, nije problem, ali ovo je tužno i ružno. Posle ovakve igre, moram da sumnjam u samog sebe. Ovo nije nivo Partizana i ovo ne sme da bude nivo Partizana. Čestitke Novom Pazaru."\nFudbaler Partizana Takuma Asano izjavio je da boli večerašnji poraz od Novog Pazara, da treba analizirati individualne i timske greške i dati sve od sebe da se ovo ispravi.\nCrno-beli su na gostovanju poraženi su 3:2 u drugom kolu Superlige, a Japanac je bio strelac gola kojim je Partizan napravio preokret i poveo sa 2:1.\nMeđutim, do kraja meča izabranici Sava Miloševića primili su još dva pogotka i ostali bez bodova.\n"Utakmica je bila izuzetno teška, puna preokreta. Mi smo se nadali da ćemo pri vođstvu ne samo zadržati rezultat, već dati još jedan gol. Nažalost, to je fudbal, sitnice i sekunde odlučuju. Poraz mnogo boli, ali daleko od toga da je bilo šta izgubljeno, tek je drugo kolo. Znamo koliko imamo težak raspored, svesni smo koliko je avgust važan za držanje bodova. Pogledaćemo se u oči, analizirati individualne i timske greške i obećavam da ćemo dati sve od sebe da ovo ispravimo. Ne samo ja, već čitav tim", istakao je Asano.


RTCG - Radio Televizija Crne Gore - Nacionalni javni servis :: Društvo :: Porodice traže istinu o stanju u barskoj bolnici\n02. 12. 2020. 16:45 >> 16:46 11\nFamilije Gorana Krute (48) iz Bara i Lazara Želalića (61) iz Herceg Novog, koji su preminuli od posljedica koronavirusa na Kovid odjeljenju Opšte bolnice Bar, danas su protestovali ispred te zdravstvene ustanove, sa namjerom da, kako su kazali ukažu na „nezavidno stanje“ u bolnici.\nU Opštoj bolnici Bar, koja je osam meseci Kovid centar za primorje, nema pulmologa, a rodbina preminulih Krute i Želalića tvrdi da fale i medicinske sestre.\n"Mi naše vratiti ne možemo, oni su nam otišli, kao da su oteti. Tražimo iskrenost, jer su pacijenti ljudi, a ljudski život je najveća svetinja", naveli su članovi familija Kruta i Želalić.\nPredstavnici porodica okupljenih ispred barske bolnice su istakli da “misle da čovjek ne može biti sposoban toliko vremena da radi”, misleći pritom na ljekare i medicinsko osoblje u Opštoj bolnici koji mjesecima rade bez predaha.\n"Mi smo došli da kažemo da nijesmo imali potpune informacije u toku bolesti našeg Gorana. Imali smo broj telefona, ali nijesmo imali odgovore na pozive, nijesmo imali vjerodostojne informacije o njegovom stanju. Zvali smo nebrojeno puta", kazala je Milanka Kruta, snaha preminulog Gorana Krute.\nPorodice preminulih pacijenata su ponovile da su se okupili kako bi ukazali na višedecenijske probleme u Opštoj bolnici Bar, a da je smrt Krute i Želalića “kap koja je prelila čašu”.\nIstakli su i da “vrijeme i izgubljene ljude vratiti ne mogu”, ali da hoće da pomognu sadašnjim i pacijentima koji će se možda liječiti u Opštoj bolnici Bar.


preuzmi besplatnu knjigu Pogledi : Aleksandar Đurić PDF, ePuB - Hrvatske knjige\nPogledi : Aleksandar Đurić\nTekstovi Aleksandra M. Đurića sabrani u knjizi Pogledi predstavljaju značajan doprinos ne samo savremenoj srpskoj kritici već, svojim parcijalnim segmentima, i samoj teoriji vizuelnih umetnosti. Pisani su racionalno, jasno i onoliko subjektivno koliko dozvoljava ukus kritičarskog stava zrelog istoričara umetnosti i posmatrača ne samo likovnih već i njima srodnih kulturnih sadržaja, nepretencioznim jezikom i nenametljivim stilom. Sa izgrađenim sistemom vrednovanja, Aleksandar Đurić razmatra recentne fenomene sa željom da uspostavi dijalog unutar problema, da razreši određene dileme u okvirima ne samo likovne, već i estetičke, filozofske i semiotičke problematike. Posebnu pažnju u\nknjizi Pogledi svakako bi trebalo usmeriti ka analitičkim tekstovima u kojima se Đurić bavi pitanjima angažovanosti umetničkog jezika i metodama komunikacije savremenog umetnika sa fenomenima koji ga okružuju, temom nove umetničke prakse i upotrebom umetničkog nasleđa, parafraziranjem jezičkih simbola i definisanjem problema postmodernizma kroz njegovu terminološku (re)interpretativnost, kao i drugim studioznim prilozima i esejima sličnog problemskog karaktera.\nAjvanho : istorijski roman o srednjovekovnoj Engleskoj : Skot Valter\nPohvala ruci : Mileta Prodanović


Ramazan i Mundijal: Problemi i posledice | BN\nRamazan i Mundijal: Problemi i posledice\nFudbaleri islamske veroispovesti nalaze se u velikoj dilemi pred start "nokaut" faze na Mundijalu.\nFudbal 29.06.2014 | 13:09\nFubdbaleri islamske veroispovesti čiji su se timovi kvalifikovali za drugi krug na Svetskom prvenstvu u Brazilu, suočavaju se s osetljivim pitanjem posta kojim muslimani obležavaju sveti mesec Ramazan.\nRamazanski post traje od zore do sumraka, a pitanje "postiti ili ne postiti" najozbiljnije pogađa tim Alžira koji u ponedeljak igra meč osmine finala Svetskog prvenstva meč sa Nemačkom.\nMuslimana, međutim, ima i u timovima Nigerije i Francuske, i svi će oni morati da uravnoteže svoja verska ubeđenja sa mogućim uticajem posta na njihovu sposobnost da igraju fudbal kako treba.\n"Moramo to da raspravimo među sobom", izjavio je alžirski igrač Đamel Mesbah.\n"Jasno je da je naša religija veoma bitna celom timu, pa ćemo o tome da pričamo, da vidimo kako ćemo dalje".\nAtletičari su se na Olimpijskim igrama 2012. godine suočili sa istom dilemom, i tada su mnogi timovi dozvolili svojim igračima da jedu za vreme Ramazanskog posta, kako ne bi umanjili snagu i izdržljivost.\nSportisti su se iskupljivali postom u neko drugo vreme ili su davali novac u humanitarne svrhe.\nMada je celodnevni post tokom mesec Ramazana obavezan za sve muslimane, i čak predstavlja jedan od pet stubova Islama, od njega su izuzete trudne žene, bolesni, slabi i ostareli ljudi.\nIzuzetak važi i za one koji putuju ili idu u rat, i upravo se na njega poziva većina atletičara kad odlaže post za podesnije vreme.\nKapiten Alžiraca Madžid Bugera ukazivao je u izjavama domaćoj štampi da je Ramazanski post izazov sa kojim se muslimanski igrači u evropskim klubovima redovno susreću, i da je on lično, dok je igrao za Glazgov Rendžerse, postio, ali se trudio da mu to ne utiče na igru.\n"Najteža je stvar ne dehidrirati, ali to je u redu - vreme je ovde dobro", rekao je Bugera.\n"Neki igrači će da odlože post za neko drugo vreme, ali ja mislim da ću postiti, u zavisnosti od toga kako se fizički budem osećao", rekao je on.\nMeđutim, sa verske strane gledišta, stvar je malo kompleksnija. U Islamu, naime, ne postoji centralna hijerarhija kao u katoličkoj crkvi, pa svaki imam može imati svoje mišljenje kojem se vernici pokoravaju u zavisnosti od poštovanja koje imam uživa.\nŠef Alžirske asocijacije verskih naučnika Mojamed Mekerkab, na primer, smatra da je post obavezan za sve, pa i za alžirske fudbalere.\n"Oni moraju da poste, jer Alah je sa onima koji poste, a mladi ljudi mogu istovremeno da poste i da igraju", ocenio je Mekerkab, koji odbacuje mogućnost pozivanja na izuzetak koji važi za putnike.\nPrema njegovim rečima, pošteda važi samo za putnike koji tragaju za znanjem, idu da se leče ili idu u džihad. Međutim, Visoki islamski savet Alžira, koji postavlja vlada, izašao je u susret igračima koji žele da odlože post.


Vreme 1115 - Drustvo: »Tamarin i Marijin zakon«\nSlobodan Jovanović iz Starih Ledinaca, otac osmogodišnje devojčice koju je pretprošlog leta zlostavljač povratnik Milan Ogulinac silovao i ugušio, pokrenuo je pre par meseci inicijativu "Za Marijin zakon", koja predviđa pooštravanje zatvorskih kazni za pedofile. Vlada Srbije je pre manje od mesec dana usvojila njegov predlog, koji između ostalog predviđa posebne mere za osuđenike posle izdržane kazne zatvora, kao što su obavezno javljanje nadležnom organu policije i Uprave za izvršenje krivičnih sankcija, zabranu posećivanja mesta na kojima se okupljaju maloletna lica, obavezno posećivanje profesionalnih savetovališta i ustanova.\nTakođe, po "Marijinom zakonu", okrivljeni neće moći da obavljaju bilo kakvu javnu funkciju i niti da se zaposle u bilo kojoj instituciji ili ustanovi koja ima kontakt sa decom, a ukoliko je obljubljena žrtva preminula, zakon za silovatelja predviđa kaznu i do 40 godina zatvora.\nZa Slobodanovim primerom poveo se i Branko Miladinović, otac pokojne Tamare, stradale u požaru u novosadskom klubu "Kontrast". Njegovu inicijativu je podržao MUP Srbije, a predlog "Tamarinog zakona" je u ponedeljak 14. maja predat ministru policije Ivici Dačiću.\nBranko Miladinović je u ovom zakonu predložio da budu izmenjeni i dopunjeni Zakon o zaštiti od požara, Zakon o penzijskom i invalidskom osiguranju i Zakon o zapošljavanju čime bi trebalo da se poveća zaštita dece, omladine i novinara.\n"Tamarin zakon" predviđa, po Miladinovićevim rečima, tri velike izmene, a prvi deo se odnosi na zaštitu od požara u takvim objektima, gde se predviđa da svuda gde je više od hiljadu posetilaca, kao i prilikom sportskih događaja, obavezno budu prisutna vatrogasna vozila.\n"Predloženo je, takođe, i da u svim objektima za javna okupljanja na sto ljudi obavezno bude prisutan spasilac sa obukom iz protivpožarne zaštite, kao i da postoje tri velika aparata za gašenje požara", kaže Miladinović.\nTamara je po profesiji bila novinarka, pa se zbog toga druga inicijativa odnosi na beneficirani radni staž novinara koji rade na terenu, dok treći deo nalaže da država osnuje privatni penzioni fond za sve mlade ljude bez posla.\n"Našu decu ništa ne može da vrati, ali je ovo predlog da se slična tragedija više nikada ne ponovi i da ne nastradaju neka druga deca", ističe otac nastradale novinarke RTV Delta.\nPraksa da roditelji pišu predloge zakona koji bi smanjili mogućnost da druga deca nastradaju kao njihova jeste novost za Srbiju. Pandan "Tamarinom" i "Marijinom zakonu" imamo u primerima "Meganinog", "Džesikinog" i "Sarinog zakona" u SAD. Tako je, recimo, "Meganin zakon" neformalan naziv za set zakonskih akata u SAD koji obavezuje organe bezbednosti da učine dostupnim informacije o registru seksualnih prestupnika. Zakon je donet 1994. godine, posle silovanja i ubistva sedmogodišnje Megan Kanka, koje je počinio već osuđeni pedofil.


Veljović: Već bilo privođenja i poligraf testova zbog napada na albanske radnje | Republika Srpska\nНасловна Србија Veljović: Već bilo privođenja i poligraf testova zbog napada na albanske radnje\nVeljović: Već bilo privođenja i poligraf testova zbog napada na albanske radnje\nDirektor Policije Srbije Milorad Veljović izjavio je danas u Novom Sadu da je policija, tokom istrage povodom napada na radnje čiji su vlasnici uglavnom albanske nacionalnosti, već privodila određena lica i vršila poligrafska testiranja, te da se sa tim nastavilo.\nVeljović je tokom današnje posete Novom Sadu, rekao Tanjugu da očekuje da će danas, ili eventualno ovih dana „ti problemi biti rešeni“ i naglasio da je to prioritetan zadatak novosadske policije koja će maksimalno preduzeti sve neophodne mere. „Posle najnovijih dešavanja, došao sam sa saradnicima i u dogovoru sa ministrom, da obiđem Policijsku upravu Novi Sad, jer želimo da pošaljemo jasnu poruku da se ovakve stvari neće tolerisati“, rekao je Veljović dodajući da vinovnici tih događa moraju biti što pre pronađeni i privedeni licu pravde.\nOn je istakao da incidenti koji se dešavaju nisu dobri ni za policiju, ni za državu i da država i policija moraju garantovati bezbednost svakog građanina, i Novog Sada, i u celoj Srbiji bez obzira na nacionalnu ili bilo koju drugu pripadnost. „U razgovoru sa gradonačelnikom Milošem Vučevićem zajednički smo konstatovali da je Novi Sad miran grad i da ovakvi ekscesi ne mogu poremetiti odnose i u Novom sadu i u celoj Pokrajini i celoj Srbiji“, kazao je Veljović.\nGradonačelnik Novog Sada Miloš Vučević je najoštrije osudio i poslednji napad kada je kamenovana poslastičarnica „Telep“, ističući da veruje da će država, odnosno policija vrlo brzo pronaći počinioce. „Ponoviću ono što sam rekao pre neki dan, a to je da se ne pokazuje ljubav prema svom gradu i svojoj državi tako što što bacite ciglu na komšijin prozor, jer ti ljudi žive ovde i rade zajedno sa nama, plaćaju poreze i zapošljavaju druge ljude i ništa niste pomogli Srbiji niti ste pokazali da volite Novi Sad, ako nešto tako uradite“, rekao je Vučević.\nGradonačelnik je naglasio da Novi Sad zajedno sa državom Srbijom i svim nadležnim institucijama neće dozvoliti da neodgovorni pojedinci bacaju ljagu na Srbiju i na svoj grad, ponovivši da očekuje da ti pojedinci vrlo brzo budu pronađeni i procesuirani u skladu sa zakonom. „Ono što me raduje jeste reakcija javnosti i cele zajednice koja osuđuje te napade“, naglasio je Vučević.\nOn je pozvao sve ljude aktivne u javnom životu, pre svega političare, da vode računa kakve izjave daju i da, kako je rekao, ne pokušavaju da dobiju jeftine političke poene, jer ovo nije tema za strančarenje već prilika da budu odgovorni i pokažu da su svi građani u Srbiji jednaki pred Ustavom i pred zakonom.


Gradski zavod za javno zdravlje - Beograd - Vakcina protiv Hepatitisa B (HB)\nAktivna imunizacija protiv hepatitisa B se sprovodi vakcinom protiv hepatitisa B (u daljem tekstu: HB) proizvedenom metodom genetskog inženjeringa kod:\nnovorođenčadi i odojčadi,\ndece koja pohađaju 6. razred osnovne škole, a koja nisu vakcinisana po rođenju, nakon čega se obavezna aktivna imunizacija sprovodi kod do tada neimunizovanih i nepotpuno imunizovanih lica, a najkasnije do navršenih 18 godina života\nAktivna imunizacija se sprovodi davanjem tri doze HB vakcine (primarna serija) koja se daje kao pojedinačna vakcina ili kombinovana sa komponentama protiv drugih zaraznih bolesti, prema kalendaru imunizacije.\nPrva doza pojedinačne HB vakcine se daje u porodilištu u roku od 24 sata po rođenju, a za novorođenčad rođenu van porodilišta u teritorijalno nadležnoj zdravstvenoj ustanovi što pre po rođenju.\nDruga doza se primenjuje nakon mesec dana u nadležnom Domu zdravlja.\nTreća doza se daje u razmaku ne kraćem od šest meseci nakon prve doze HB vakcine i može se primeniti pojedinačna doza HB vakcine ili kombinovana sa komponentama protiv drugih zaraznih bolesti u skladu sa kalendarom imunizacije.\nAktivna imunizacija se smatra pravovremenom ako se završi do navršenih 12 meseci života.\nNepotpuno imunizovana deca nakon navršenih 12 meseci života treba da prime nedostajuće doze vakcine. U slučaju da dođe do prekida serije aplikovanja, ne treba ponavljati doze. Ukoliko se prekid napravi posle date prve doze, drugu dozu treba dati što pre, a treću u razmaku ne kraćem od 8 nedelja od druge doze i ne kraćem od 16 nedelja od prve.\nVakcinacija dece u 6. razredu osnovne škole, odnosno do navršenih 18 godina života, sprovodi se sa tri doze HB vakcine po šemi 0,1 i 6 meseci.\nVakcina se daje intramuskularno u anterolateralni deo femoralne regije ili deltoidni mišić u zavisnosti od uzrasta u kome se prima vakcina u količini od 0,5 ml do navršenih 15 godina života, a 1 ml od 16 godina života u skladu sa sažetkom karakteristika leka.\nHB vakcina je vakcina protiv hepatitisa izavzvanog hepatitis B virusom (HBV) koja sadrži prečišćeni antigen (HBsAg) virusa, a proizvedena je metodom genetskog inžinjeringa.\nStepen zaštite posle primljene treće doze iznosi 95-100%. Ovom vakcinom se prevenira i Hepatitis D.\nVakcina se dobro podnosi. Pored lokalnih reakcija kao što su bol, otok, crvenilo, moguće su i opšte retke reakcije: umor, slabost, groznica.\nBroj potrebnih doza varira, u zavisnosti od rizika.\nKod osoba koje su na dijalizi ili imaju oslabljen imunitet preporučuju se duple doze za uzrast i revakcinacija nakon pet godina.\nVakcinacija se preporučuje i nakon izloženosti virusu po definisanom protokolu.


OTKAZANI PROGRAMI ZIMSKE SCENE USLJED TRENUTNE ZDRAVSTVENE SITUACIJE - Barski ljetopis\nOrganizacioni tim Zimske scene „Barskog ljetopisa“ želi da obavijesti javnost i uvaženu publiku da će, u skladu sa preventivnim mjerama zaštite od širenja virusa COVID-19, koje je preporučilo Ministarstvo zdravlja Crne Gore, otkazati ovonedjeljni najavljeni program.\nIz Ministarstva zdravlja preporučeno je izbjegavanje svakog nepotrebnog kretanja, društvenih i bliskih kontakata, kao i izbjegavanje svih mjesta sa masovnim okupljanjem ljudi na ograničenom prostoru, a svjesni cjelokupne zdravstvene situacije kako u svijetu, tako i u regionu, tim Festivala želi da se na odgovoran način ponese prema svojoj publici. U cilju što boljih zdravstvenih prilika i brzog prevazilaženja svih zdravstvenih problema sa kojima se javnost suočava, otkazuje se otvaranje izložbe koja je ranije bila najavljena za četvrtak veče, 12. marta u 18h u galeriji „Velimir A. Leković“.\nOdržavanje ostalih najavljenih programa Zimske scene, koji su planirani da se održe svakog četvrtka, zaključno sa 23. aprilom, tim Festivala je odlučio da do daljnjeg otkaže, ali će publiku, u skladu sa razvojem zdravstvene situacije u Crnoj Gori, blagovremeno obavijestiti o nastavku Zimske scene.\nUz zahvalnost za razumijevanje, podsjećamo publiku na to da će i dalje shodno ustaljenoj praksi, sve informacije o programima i aktuelnostima trećeg izdanja Zimske scene „Barskog ljetopisa“ biti dostupne putem medija, na društvenim mrežama i posredstvom sajta www.barskiljetopis.me.\n← STAJAĆE OVACIJE ZA JASNU ĐURIČIĆ I BORISA ISAKOVIĆA NA ZIMSKOJ SCENI “LJETOPISA”\nPoziv barskim akademskim umjetnicima za učešće na kolektivnoj izložbi 33. “Ljetopisa” →


Iran počeo vojne vežbe u Omanskom zalivu usred tenzija\n- Iranska mornarica počela je u Omanskom zalivu dvodnevne vežbe raketama kratkog dometa, u kojima učestvuje i njen najveći brod, usred tenzija zbog nuklearnog programa te zemlje.\nU vežbama koje se održavaju u jugoistočnom delu zaliva, učestvuju dva nova broda iranske proizvodnje Zereh za lansiranje rakete ili "oklop", i iranski najveći vojni brod Makran, nosač helikoptera.\nAmerički predsednik Donald Tramp je 2018. jednostrano povukao SAD iz sporazuma o iranskom nuklearnom programu, kojim je Teheran pristao da ograniči obogaćivanje uranijuma u zamenu za ukidanje ekonomskih sankcija. Tramp je kao razlog za povlačenje iz sporazuma između ostalog naveo iranski balistički program.\nIran je poslednjih nedelja organizovao više vojnih vežbi. Revolucionarna garda je u subotu održala pomorsku paradu u Persijskom zalivu, a nedelju dana ranije Iran je održao velike manevre bespilotnim letelicama.\nMakran, logistički brod koji služi kao podrška floti, može da putuje skoro tri godine bez pristajanja, a na njemu se nalazi oprema za prikupljanje i obradu informacija.\nIran ponovo krši nuklearni sporazum, počinje proizvodnju uranijuma u metalnom obliku\n- Iran je počeo instaliranje opreme za proizvodnju uranijuma u metalnom obliku koji može da se koristi i za nuklearno oružje, saopštila je danas Međunarodna agencija za atomsku energiju (IAEA).\nIran ostaje pri planovima da istražuje i razvija proizvodnju metalnog uranijuma sa ciljem da "dizajnira poboljšanu vrstu goriva", saopštila je agencija Ujedinjenih nacija.\nPredstavnici IAEA ranije su posetili postrojenje u Isfahanu, a Teheran je juče zvaničnike agencije UN obavestio da su "modifikacija i ugradnja odgovarajuće opreme za pomenute istraživačke i razvojne aktivnosti već započete", navodi se u saopštenju.\nTime se ponovo krši međunarodni nuklearni sporazum koji je Teheran 2015. postigao sa SAD, Velikom Britanijom, Nemačkom, Francuskom, Rusijom i Kinom.\nMetalni uranijum može biti upotrebljen za pravljenje atomske bombe, što je sporazumom izričito zabranjeno.\nIran je unapred objavio da će kršiti sporazum, nakon što su ga SAD jednostrano napustile 2018. godine, i ponovo uvele oštre sankcije Teheranu.\nSporazum predviđa davanje ekonomskih podsticaja Iranu koji se zauzvrat obavezao da ograniči svoj nuklaerni program.\nTeheran kršenjem sporazuma vrši pritisak na preostale potpisnice da predlože nove načine kojima bi bile neutralisane posledice američkih sankcija.\nNovoizabrani predsednik SAD Džo Bajden rekao je ranije da se nada da će se SAD vratiti sporazumu. Bajden je bio potpredsednik kada je sporazum potpisan.\nMeđutim, nova kršenja Teherana ugrožavaju šansu za pregovore sa SAD.\nIpak, napominje se da Iran uprkos kršenjima sve vreme dozvoljava stranim naučnicima pristup svim lokacijama u zemlji.\n- Desetine izraelskih demonstranata, noseći baklje, megafone i zastave, okupilo se u zoru pred rezidencijom premijera Izraela Benjamina Netanjahua u Jerusalimu da podseti na njegovo suđenje za korupciju koje će se nastaviti u februaru.\nPolicija je rekla da je sedmoro demonstranata uhapšeno, a demonstracije je organizovala grupa Krajm minister (Ministar kriminala), jedna od nekoliko koje su nastale poslednjih meseci, pozivajući premijera (Prajm ministra) Netanjahua da podnese ostavku zbog suđenja i zbog lošeg rukovođenja krizom nastalom zbog pandemije korona virusa.\nBilo je planirano da se Netanjahu pojavi juče u sudu ali je suđenje odloženo zbog restrikcija o javnom okupljanju uvedenih zbog naglog širenja zaraze.\nNavaljni se 17. januara vraća u Rusiju\n- Ruski opozicionar Aleksej Navalni, koji se trenutno oporavlja u Nemačkoj nakon trovanja, najavio je da će se vratiti u Rusiju 17. januara, uprkos pretnji zatvorskom kaznom.\n"Preživeo sam. A sada (predsednik Rusije Vladimir) Putin, koji je naredio moje ubistvo..., govori svojim slugama da učine sve da se ne vratim", rekao je ovaj 44-godišnjak na video snimku objavljenom na Instagramu, dodajući da je kupio kartu za redovnu liniju 17. januara.\nNavaljni dodaje da nikada nije dovodio u pitanje povratak u Rusiju. "Jednostavno zato što nisam otišao. Završio sam u Nemačkoj pošto sam stigao u kutiji za reanimaciju", rekao je on.\nRuska zatvorska služba obećala hapšenje Navaljnog ako se vrati u zemlju\n- Ruska zatvorska služba (FSIN) saopštila je da namerava da uhapsi protivnika Kremlja Alekseja Navaljnog ako se vrati u Rusiju jer nije poštovao obaveze o uslovnoj zatvorskoj kazni koja mu je izrečena 2015. godine.\n"Ruska federalna zatvorska služba dužna je da preduzme sve neophodne mere za hapšenje prestupnika Alekseja Navaljnog, do odluke suda da njegovu uslovnu zatvorsku kaznu zameni zatvornom kaznom", navela je FSIN.\nNavaljni se trenutno nalazi u Nemačkoj gde je prebačen u avgustu pošto mu je naglo pozlilo. Laboratorije u zapadnoj Evropi zaključile su da je Navaljni otrovan nervnim agensom iz porodice novičoka.\nProtivnik Kremlja je u sredu rekao da će se vratiti u Rusiju 17. januara, uprkos pretnji zatvorskom kaznom.\nFSIN zamera Navaljnom što se nije dva puta nedeljno prijavljivao ruskoj zatvorskoj službi kako to nalaže presuda iz 2015. prema kojoj je dobio pet godina uslovne zatvorske kazne.\nTa služba je navela da uzima u obzir period u kojem je Navaljni tri nedelje bio u komi u nemačkoj bolnici, ali dodaje da je trebalo 23. oktobra da prijavi gde se nalazi.\n"Činjenica da je na rehabilitaciji nije razlog da se ne prijavi kaznenoj inspekciji", navodi se u saopštenju i dodaje da je Navaljni stavljen na spisak traženih osoba sa nalogom preduzimanje mera njegovog hapšenja prilikom utvrđivanja njegove lokacije.\nOd izlaska iz kome, Navaljni optužuje predsednika Rusije Vladimira Putina da je naredio njegovo trovanje i ubistvo. Kremlj je odbacio te optužbe.\n- Ministarstvo spoljnih poslova Kine pozvalo je SAD da održe obećanje po pitanju Tajvana i da "ne nastavljaju pogrešnim i opasnim putem", nakon što je saopšteno da su se američki zvaničnici sastali sa predstavnicima Tajvana.\nKako prenosi Kineska medijska grupa (CMG), američki ambasador u Holandiji Pit Hoekstra početkom sedmice se sastao sa "tajvanskim predstavnikom u toj zemlji" u američkoj ambasadi, nakon što je američki državni sekretar Majk Pompeo poništio ograničenja interakcija zvaničnika SAD i Tajvana.U isto vreme, tajvanski predstavnik u SAD Sijao Bikim je održao sastanak iza zatvorenih vrata sa pomoćnikom državnog sekretara SAD Klarkom Kuperom (Clarke Cooper), dodaje CMG.\nPortparol Ministarstva spoljnih poslova Kine Džao Liđijen je naveo da "princip jedne Kine predstavlja ključnu premisu kinesko-američkih odnosa".\nU tri zajednička saopštenja Kine i SAD, Vašington je priznao da "postoji samo jedna Kina, da Tajvan predstavlja deo te Kine" i obećao da će "građani SAD zadržati kulturne, komercijalne i druge nezvanične odnose sa građanima Tajvana", dodao je Džao.\nOn je naglasio da "SAD moraju da održe to svoje obećanje".\n- Administracija predsednika Donalda Trampa je označavanjem Kube kao države sponzora terorizma, u svojim poslednjim danima na vlasti nastavila uvođenje spoljnopolitičkih mera koje će otežati diplomatske planove novoizabranog predsednika Džozefa Bajdena, prenosi danas Radio slobodna Evropa (RSE) ocenu svetskih medija.\nNa američkom spisku država sponzora terorizma, do dodavanja Kube u ponedeljak, 11. januara, nalazili su se samo Iran, Sirija i Severna Koreja, ukazuje Fajnenšel tajms.\nKuba je prvi put stavljena na spisak državna sponzora terorizma 1982. godine u vreme predsednika Ronalda Regana zbog, kako je tvrdio Vašington, dugogodišnje podrške Havane latinoameričkim gerilskim grupama.\nTu oznaku je uklonio predsednik Barak Obama 2015. godine u okviru šireg popravljanja odnosa dve zemlje, što je dovelo do ponovnog otvaranja američke ambasade u Havani, ukidanja nekih ekonomskih sankcija i prve posete američkog predsednika ostrvu od revolucije 1959. godine.\nOznačavanje Kube sponzorom terorizma, mada možda neće imati značajne posledice po Havanu, zakomplikovaće planove dolazeće Bajdenove administracije za popravljanje odnosa dve zemlje, ocenjuje Njujork tajms.\nBajdenova administracija može opet ukloniti Kubu s liste države sponzora terorizma, ali će za to biti potreban postupak procene koji bi mogao mesecima da traje.\nPutin naložio masovnu vakcinaciju od naredne sedmice\n- Ruski predsednik Vladimir Putin naložio je masovnu vakcinaciju stanovništva protiv korona virusa, navodeći da je ruska vakcina "najbolja" na svetu.\n"Molim vas da od naredne sedmice počnete masovnu vakcinaciju celokupnog stanovništva i napravite odgovarajući raspored rada kao što to radimo i sa drugim bolestima, na primer, gripom", rekao je Putin na video sastanku vlade.\nPutin je, kako javlja Frans pres, izjavio da je "ruska vakcina najbolja na svetu".\nKako javlja Itar Tas, ruski predsednik je rekao da je premašen obim proizvodenje vakcine Sputnjik V i da treba preći na masovnu vakcinaciju.\n- Koalicija koja čini italijansku vladu raspala se kada je koalicioni partner premijera Đuzepea Kontea, Mateo Renci povukao svoje ministre, uvodeći državu u političku krizu usred pandemije korona virusa.\nPoslednja opcija, izbori, smatra se malo verovatnom, s obzirom na dubinu krize zbog porasta broja zaraženih korona virusom.\nFolksvagenu zbog pandemije prodaja opala na 9,3 miliona automobila\n- Nemački proizvođač automobila "Folksvagen" (VW) kaže da mu je prodaja u svetu opala prošle godine za 15,2 odsto zbog pandemije KOVID-19, ali da se pred kraj godine znatno oporavila, dok se 2020. više nego utrostručila prodaju e-vozila, samo na baterije.\nGlobalna prodaja svih Volksvagenovih marki iznosila je 9,3 miliona vozila. Četvrti kvartal je doneo manji pad, od 5,7 odsto, a u tom tromesečju decembar je i bolji, s manjkom od samo 3,2 odsto u odnosu na isti mesec 2019. godine.\n"Folksvagen" je u sredu rekao da je prodaja najviše opala u Zapadnoj Evropi, za 21,6 odsto, dok je prodaja u Kini, najvećem pojedinačnom tržištu te kompanije, opala za 9,1 odsto.\nProdaja automobila samo na baterije porasla je za 214 odsto, na 231.600 sa 73.700 kod svih marki kompanije.\nMeđu vodećim po prodaji e-vozila bili su "Folksvagen ID.3 Compact" sa 56.500, "Audi e-tron SUV" sa 47.300 i vrhunski "Porsće Taican" sa 20.000 komada.\n"Folksvagen" je rekao da je njegova prodaja pala za manje od ukupnog proseka tržišta automobila u svetu, što znači da je malo proširio svoj tržišni udeo.\n"Pandemija COVID-19 učinila je 2020. godinu izuzetno izazovnom", rekao je šef prodaje grupe VW Kristian Dalhaj. "VW grupa se dobro pokazala u tim uslovima i ojačala je svoju tržišnu poziciju", istakao je on.\nPored matične marke, brendovi grupe "Folksvagen" su i "Audi", "Porsće", SEAT, "Škoda" i kamioni MAN i "Scania".\n- Pronađena je jedna od dve crne kutije putničkog aviona koji se srušio u more po poletanju iz Džakarte, rekao je indonežanski ministar saobraćaja Budi Karija Sumadi.\n"Pronađen je FDR (snimač podataka o letu)", rekao je ministar.\nCrna kutija bi trebalo da pomogne istražiteljima da utvrde uzrok nesreće koja se dogodila u subotu.\nRonioci indonežanske mornarice bili su u potrazi za dve crne kutije aviona koje su lokalizovane u nedelju.\nBoing 737-500 kompanije "Srividžaja er" (Srinjijaya Air), sa 62 putnika i člana posade, izgubio je u subotu kontakt sa kontrolnim tornjem posle poletanja iz Džakarte i srušio se u more.


Lekar tvrdi da su iz bolnice u Čačku otpustili pacijenta sa živom ranom\nKakve osobe iritiraju predvodnika Zodijaka?\nVažno: AMS upozorava na klizave puteve, meteorolozi na pljuskove\nOvo su rekli Tramp i Putin posle susreta u Helsinkiju\nBeker progovorio o nepravdi koju trpi Novak\nPljušte kritike na Trampov račun: Proveriti da lopta nema „bubice“\nKolinda nije jedina: Još jedna plavuša ugrabila pobednički pehar (foto)\nSmrtonosno: Knjige koje ubijaju – Opasnost vreba na svakoj stranici\nBeta 16. novembra 2016. 12:35\nLekar u čačanskoj bolnici i predsednik opozicione grupe gradjana „Za napredniji Čačak“ u lokalnoj skupštini Aleksandar Radojević rekao je danas da je jedna pacijentkinja iz te bolnice otpuštena na kućno lečenje sa velikim „živim“ (dekubitalnim) ranama na telu.\nRadojević je ocenio da se to dogodilo zato što lekari i medicinske sestre nemaju dovoljno vremena da se posvete pacijentima, zbog manjka zaposlenih i velikih administrativnih obaveza medicinskog osoblja.\n„Doktori su napisali da je pacijentkinja primljena u bolnicu sa urednom kožom i vidljivim sluznicama, a otpuštena je posle sedam dana sa izveštajem plastičnog hirurga koji je napisao dimenzije te ogromne dekubitalne rane koja se u narodu zove ‘živa rana’. Pacijentkinja je u teškom stanju, sada je neguju kod kuće, ljudi moraju da plaćaju neke medicinske radnike koji to rade privatno“, rekao je Radojević na konferenciji za novinare u Čačku.\nOn je pokazao fotografije žene na kojima mogu da se vide rane i dodao da su te fotografije doneli članovi porodice da pokažu kako se vodi briga i u kojem stanju se pacijent otpušta.\n„Rane na telu pacijentkinje su posledica nedovoljne brige jer sestre nemaju vremena da dodju do pacijenta koji je nepokretan, koji nosi pelenu, jer su pretrpane silnim poslovima koji su nebitni za negu i podelu terapije. Zamislite jednu sestru cele noći sa 80 pacijenata“, rekao je Radojević.\nOn je dodao da su lekari u čačanskoj bolnici dodatno opterećeni većim administrativnim obavezama i da su dobili još 20 svezaka u kojima treba da vode evidenciju o tome šta rade u toku radnog vremena, što prema njegovoj oceni nije zakonska obaveza.\n„Zakonom o vodjenju medicinske dokumentacije koji je usvojen pre godinu dana, striktno je odredjeno šta je potrebno voditi od dokumentacije. Sada je nekome palo na pamet da, uz tu zvaničnu dokumentaciju, natovari gomilu svezaka – 20, koje ne mogu da se koriste kao validni dokument za bilo šta, jer su to obične djačke sveske koje ničemu ne služe, osim da se preti sestrama i lekarama da će biti kažnjeni“, rekao je Radojević.\nNaknada za pogrebne usluge 37.496 dinara\nDanas jaki pljuskovi sa grmljavinom\nInsajder: Beograd na vodi preuzima hotel Bristol\nVračarci banerima na prozorima protiv investitorske urbanizacije\nZvečan dobio struju posle četiri dana\nPovređen Englez na snimanju filma na Dorćolu\nAMS upozorava na klizave puteve, meteorolozi na pljuskove\nNaslovne strane za utorak, 17. jul 2018. godine\nVračarci banerima na prozorima protiv investitorske…\nKoja vatra može da se poredi sa suncem u zimskom danu?\nHenri Dejvid Toro, američki pisac (1817-1862)\nN1 anketa: Većina kaže da Tompsonu nije bilo mesto uz…\nPavićević: Podela skupštinskih mandata opozicionog Saveza za…\nMačvan o Hrvatskoj: Mnogi su navijali za…


RS / Nakon skupa “Pravda za Davida” građani očistili smeće sa trga: Ponosno do kraja – Dijalog\nČlanovi navedene grupe su ovo mirno okupljanje opisali kao najveće u historiji Banjaluke, a nakon svega se oglasila i majka Davida Dragičevića, Suzana Radanović.\n“Hvala dobri ljudi što ste me učinili najponosnijom majkom na svijetu“, napisala je Radanović.\nDavidov otac Davor Dragičević kazao je sinoć na skupu da će grupa “Pravda za Davida” prerasti uskoro u udruženje građana koje će imati i fondaciju za pomoć djeci, a neće biti politička, stranačka i vjerska, već grupa istine i pravde, piše n1info.com.\n“Molila sam Davora da se kandiduje za predsjednika. Neće, a ja kažem da bez politike ne možeš ništa riješiti…”, rekla je ona i dodala da će “Davor biti predsjednik RS, samo to još ne zna“.\nPodsjećamo, Okružnog javnog tužilaštva Banja Luka ranije je saopćeno da postoji osnov sumnje da je banjalučki mladić David Dragičević ubijen, odnosno da je 18. marta, nakon fizičkog sukoba s dvije ili tri osobe, bježeći pao u rijeku Crkvenu ili su ga gurnuli, a da je smrt nastupila utapanjem.


RODŽER FEDERER U:\nBarilla “Masters of Pasta” je nova kampanja sa Rodžerom Federerom i kuvarom Davidom Oldanijem u glavnim ulogama. Obojica su „Majstori“, u sportu i kuvanju, baš kao što je kompanija Barilla majstor u pravljenju testenina već više od 140 godina. Rodžer savršeno predstavlja revoluciju kompanije Barilla sačinjenu od tri stavke: jednostavnost, iskrenost i spontanost, i oličava istinsku suštinu sportskog duha: on je taj koji, bez obzira na brojne pobede i uspehe, nikad ne prestaje da se angažuje ili usavršava. Ubedili smo Rodžera našom testeninom i pozvali smo ga da kuva za nas.\nRODŽER FEDERER I DAVID OLDANI: Masters of Pasta\nRodžer oličava istinsku suštinu sportskog duha, nikad ne prestajući da se angažuje ili usavršava uprkos pobedama i uspesima. David Oldani je vlasnik jednog od restorana sa Michelin zvezdom i pronalazač „Pop hrane“, kuvanja zasnovanog na jednostavnosti i skromnim sastojcima.\nRodžer Federer je dokazao da je šampion, ne samo na teniskom terenu, već i u kuhinji. I zaista, u novom Barilla spotu, on učestvuje pripremajući jelo od špageta, paradajza i nane pod budnim nadzorom Davida Oldanija, koji na kraju deluje prilično zadovoljno.\nVELIKA JEDNOSTAVNOST KOJU POKREĆE DAVID OLDANI\nŽELITE LI DA SAZNATE VIŠE O TOME ZAŠTO SMO IZABRALI RODŽERA FEDERERA KAO NAŠEG AMBASADORA ZA SLEDEĆIH PET GODINA?


Republika / Nesreća kod Zaječara: Autobus sleteo s puta zbog blata\nNesreća kod Zaječara: Autobus sleteo s puta zbog blata\nponedeljak, 16. 12. 2019.| 09:24\nAutobus koji saobraća od Zaječara do sela Lenovac sleteo je sa kolovoza i završio u jarku kraj puta. Srećom, povređenih nije bilo.\nNezvanično, kao razlog ove nezgode pominje se blato na putu, zbog čega je vozilo proklizalo, šofer izgubio kontrolu i završio kraj puta.\nNa lice mesta ubrzo su stigli bageri koji su autobus izvukli iz rova.\nSrbija Zaječar Autobus Saobraćajna nesreća Saobraćajka Putnici


S. department: SAD i EU pojacavaju angažman na Z. Balkanu – Krstarica\nS. department: SAD i EU pojacavaju angažman na Z. Balkanu\nTanjug 21. oktobra 2021. 07:32\nVAŠINGTON – Nakon nedavnog sastanka između državnog sekretara SAD Entoni Blinkena i visokog predstavnika Evropske unije Žozefa Borelja, Sjedinjene Države i Evropska unija složile su se da dodatno ojačaju svoj zajednički angažman na Zapadnom Balkanu u znak podrške napretku regiona na evropskom putu, saopštio je američki Stejt department.\nU saopštenju se, između ostalog, ističe važnost dijaloga uz posredovanje EU, koji je „ključni mehanizam za rešavanje sveobuhvatne normalizacije odnosa između Srbije i Kosova“.\n„Nakon nedavnih nedelja napetosti na severu Kosova, ohrabrujemo obe strane da se angažuju u kontinuiranoj i održivoj deeskalaciji i izbegnu akcije koje ugrožavaju stabilnost. Pozdravljamo i podržavamo napore Kosova u borbi protiv korupcije i organizovanog kriminala i ponavljamo da je nasilje nad civilima, novinarima, policijom ili drugim vlastima neprihvatljivo“, navodi se u saopštenju objavljenom na sajtu Stejt departmenta.\nU saopštenju se takođe naglašava puna podrška procesu proširenja EU.\n„Pristupanje EU, koje je prioritet za čitav Zapadni Balkan, pomaže u konsolidaciji demokratskih institucija, zaštiti osnovnih prava i unapređenju vladavine prava. Ovaj region pripada Evropskoj uniji. Bliža integracija će poboljšati stabilnost i doprineti prosperitetu ljudi u regionu. U ovom kontekstu, naglašavamo da bi pristupni pregovori sa Albanijom i Severnom Makedonijom trebalo da počnu bez odlaganja“, navodi se u saopštenju.\n„Ozbiljno smo zabrinuti zbog sve veće retorike podela u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i preduzmu korake za napredak na putu integracije u EU – uključujući i relevantne reforme. EU i Sjedinjene Države spremne su da olakšaju ove korake“, navedeno je u zajedničkoj objavi, preneo je Glas Amerike.\nU Belgiji otvoren najveći distributerski centar čokolade na…


Pozicije u Skupštini i Vladi u Brčkom: Tehničar za kopiranje, stručni savjetnik za hardver... - Klix.ba\nZa plate 81,4 miliona KM Pozicije u Skupštini i Vladi u Brčkom: Tehničar za kopiranje, stručni savjetnik za hardver...\nZa plate 81,4 miliona KM\nPozicije u Skupštini i Vladi u Brčkom: Tehničar za kopiranje, stručni savjetnik za hardver...\n27.3.2019. u 16:07\nBrčko distrikt Vlada Brčko distrikta\nSkupština Brčko distrikta razmatrala je Prijedlog budžeta za 2019. godinu u kojem se samo na plate uposlenika Vlade, Skupštine i njihovih ustanova planira potrošiti 81,4 miliona KM. Poslanici i funkcioneri i u ovom dijelu BiH imaju veće plate od nastavnika, policije, sudija i tužilaca.\nPrema dokumentu koji je nazvan "Detaljni zahtjevi za plate", najveća primanja imaju predsjednk Skupštine i gradonačelnik čija je neto plata 3.851 KM. Poslanici - predsjedavajući klubova Skupštine imaju platu 2.308 KM, a obični poslanici oko 100 KM nižu. Pored svih pozicija u Skupštini, zanimljiva je tehničar za kopiranje koji ima platu oko 816 KM. Na osnovu noćnog rada, rada vikendom i praznikom te dodataka na platu, za 45 uposlenika bit će izdvojeno više od 62.000 KM.\nPored svih uposlenika, u Kabinetu gradonačelnika Brčkog zaposleno je čak šest savjetnika koji primaju platu od 2.199 KM. Za plate ovog ureda u 2019. godini iz Budžeta će biti izdvojeno 675.691 KM.\nZanimljiv dio je i Sektor za informisanje Vlade Brčko distrikta u kojem radi 13 osoba. Osim šefa sektora i portparola, imaju i višeg stručnog saradnika za informisanje, višeg stručnog saradnika za protokol, stručnog referenta za protokol, urednika za web, službenika za etiku i informisanje, šefa Odsjeka za žalbe, ljudska prava i komunikacije s građanima, dva viša stručna saradnika, stručnog referenta-operatera baze podataka i jednog stručnog referenta. Za njihove plate će biti izdvojeno 328.657 KM.\nU Pododjeljenju za informatiku Vlade BD radi 14 osoba među kojima su i posebni stručni savjetnici za softver, odnosno hardver, čija je plata 1.564 KM te šef stručnog savjetnika-sistem administratora čija je plata 2.081 KM.\nZa razliku od svih navedenih, "obični" policajci imaju platu od 1.151 KM, nastavnici 1.639 KM, a medicinske sestre u obdaništu 1.019 KM. Glavni sudija i tužilac imaju platu za oko 200 KM nižu od gradonačelnika i predsjednika Skupštine.\nKompletne podatke o primanjima uspolenika Vlade i Skupštine Brčko distrikta možete pogledati ovdje.\nTadić se sastala s direktorima sigurnosnih agencija, glavna tema borba protiv korupcije\n30.05.2019. u 13:43\nU Brčkom bez većih problema uslijed najavljenih padavina\n13.05.2019. u 12:05\n25.04.2019. u 08:46\nprije 10h 23m 190\nSigurnosni problemi 834\nprije 22h 45m 257\nPlivanje na kružnom toku 60\nprije 12h 2m 82\nprije 21h 29m 66\nprije 10h 1m 84


ĐILASOVSKI "DANAS" PORUČUJE VUČIĆU: "Zapad će te kazniti zbog NAORUŽAVANJA SRBIJE!"\nAutor: lajkaj.com 25 Novembra, 2021 0:02\nĐilasov list “Danas” u sutrašnjem broju, 24. novembra, poručuje predsedniku Srbije Aleksandru Vučiću da Zapad neće tolerisati vojno i ekonomsko jačanje Srbije.\nĐilasov list „Danas“, preko Ivane Stradner, poznate po svojim antiruskim stavovima, poručuje predsedniku Srbije Aleksandru Vučiću da će Zapad kazniti vojno i ekonomsko jačanje Srbije.\nKako danas izgleda klinka sa najboljeg mima svih vremena koja će uskoro postati milionerka\nĐilas je nedavno na turneji u Vašingtonu pokušao da okupi sve istaknute srbomrzce kako bi mu pomogao da se vrati na vlast i nastavi da pljačka njene građane.\nNjegova sledbenica Marinka Tepić se manje-više hvalila da će im američki “prijatelji” pomoći da uvedu sankcije Srbiji i njenim građanima.\nĐilasova “opozicija” očigledno je svesna da to nije po volji građanima koji su dobro upoznati sa njihovim prevarama i malverzacijama, i pokušavaju da iskoriste sve svoje zapadne prijatelje kojima smeta jaka i uspešna Srbija da uopšte sruše Vučića troškove i povratak na vlast i napravio od zemlje novog “Velikog brata”.\nUncategorized11 sati ago


Odigrane utakmice petog kola BH Telecom Fair Play lige u grupi A - AKOS\nHome > Sport i zdravlje > Sportske novosti > Odigrane utakmice petog kola BH Telecom Fair Play lige u grupi A\nOdigrane utakmice petog kola BH Telecom Fair Play lige u grupi A\nU nedjelju, 22.01.2017. godine, odigrane su utakmice petog kola BH Telecom Fair Play lige u grupi A. Strijelci su bili dobro raspoloženi i na četiri utakmice su postignuta 24 pogotka ili 6 pogodaka po utakmici.\n11 juli Srebrenica : Bojnik (1:2)\nBH Telecom – Top Tim : Alipašino Polje (0:6)\nBuća Potok Saplast : Omer ibn el-Hattab (6:2)\nSarix Pozitiva : ZAMM mC (0:7)\nU komšijskom derbiju, igrači Bojnika su po prikazanoj igri zasluženo pobijedili ekipu 11. Juli Srebrenica rezultatom 1:2, ostvarivši tako svoju treću pobjedu u sezoni 2016/2017. Ovom pobjedom je Bojnik izrazio kandidaturu za jedno od prva četiri mjesta koje vode u playoff lige. U sljedećem kolu Bojnik igra protiv ekipe BH Telecoma, koja je pretrpjela novi poraz. Igrači ekipe Alipašino Polje su lakše od očekivanog pobijedili ekipu BH Telecoma, te novom pobjedom zadržali prvu poziciju na tabeli grupe A sa osvojenih trinaest bodova (4 pobjede i 1 neriješen rezultat).\nEkipa Omer ibn el-Hattab je bila lišena usluga svog ponajboljeg igrača Farisa Handžića, te je poražena rezultatom 6:2 od Buća Potok Saplasta. U ekipi Buća Potok Saplast istakao se Tajib Haskić sa tri postignuta pogotka, dok je s druge strane Aldin Husovic postigao nova dva pogotka za svoju ekipu, te se učvrstio na listi najboljeg strijelca lige sa 15 postignutih pogodaka (3 pogotka po utakmici).\nZAMM mC je bio favorit u utakmici protiv ekipe Sarix Pozitiva, ali niko nije očekivao da će Pozitivci doživjeti pravi potop i da će utakmicu završiti sa sedam pogodaka u svojoj mreži. Edin Mujezinović je sa tri postignuta pogotka vodio svoju ekipu do nove pobjede kojom se ZAMM mC probio na drugo mjesto grupe A.\nSlobodna je bila ekipa Hitna Pomoć Pozitiv.\nOdigrano treće kolo u grupi A, BH Telecom Malonogometne Fair play lige\nU Kalesiji održan sastanak predstavnika Koordinacije BNVO i Islamske zajednice


Rusija računa na nastavak dijaloga sa Moldavijom o gasu - 25.10.2021, Sputnik Srbija\nTokom razgovora sa novinarima, portparola Kremlja su pitali da li Vladimir Putin planira da kontaktira sa rukovodstvom Moldavije nakon razgovora Moskve i Kišinjeva o produženju ugovora o gasu, koji je u petak završen bez rezultata.„Ne, predsednik za sada to ne planira, ali, s druge strane, potrebno je nekako nastaviti dijalog“, odgovorio je Peskov.On je, pri tome, primetio da su sve pozicije veoma razumljive.„Stav ruske strane, ‘Gasproma’ je krajnje jasan, krajnje jednostavan – to je komercijalni stav koji uključuje poznate popuste“, objasnio je Peskov.Portparol je dodao da se Rusija nada da će se razgovor nastaviti na ovaj ili onaj način.Podsetimo, Kišinjev trenutno od „Gasproma“ kupuje gas prema ugovoru koji je potpisan pre 13 godina. Prema tom ugovoru cene su vezane za cenu nafte.\nrusija, gas, isporuke gasa, gasprom, moldavija, rusija – ekonomija\n© Sputnik / Vitaliй Timkiv / Uđi u foto-galerijuSistem za tranzit gasa u Krasnodaru\nKremlj se nada nastavku dijaloga sa Moldavijom po pitanju gasa; stav „Gasproma“ po ovom pitanju je krajnje jasan i jednostavan, izjavio je portparol ruskog predsednika Dmitrij Peskov.\nTokom razgovora sa novinarima, portparola Kremlja su pitali da li Vladimir Putin planira da kontaktira sa rukovodstvom Moldavije nakon razgovora Moskve i Kišinjeva o produženju ugovora o gasu, koji je u petak završen bez rezultata.\n„Ne, predsednik za sada to ne planira, ali, s druge strane, potrebno je nekako nastaviti dijalog“, odgovorio je Peskov.\nOn je, pri tome, primetio da su sve pozicije veoma razumljive.\n„Stav ruske strane, ‘Gasproma’ je krajnje jasan, krajnje jednostavan – to je komercijalni stav koji uključuje poznate popuste“, objasnio je Peskov.\nPortparol je dodao da se Rusija nada da će se razgovor nastaviti na ovaj ili onaj način.\nPodsetimo, Kišinjev trenutno od „Gasproma“ kupuje gas prema ugovoru koji je potpisan pre 13 godina. Prema tom ugovoru cene su vezane za cenu nafte.